SLUŽBENI GLASNIK GRADA DUBROVNIKA

Broj 10. Godina LIX

Dubrovnik, 21. srpnja 2022. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADSKO VIJEĆE

85. Odluka o izradi Izmjena i dopuna UPU-a "Gruški akvatorij" te s tim u vezi Izmjena i dopuna PPU-a Grada Dubrovnika i GUP-a Grada Dubrovnika

86. Odluka o izmjeni i dopuni Odluke o davanju u najam stanova u vlasništvu Grada Dubrovnika u svrhu rješavanja stambenog pitanja mladih i mladih obitelji na području Grada Dubrovnika

87. Odluka o povratu dokumentacije zaprimljene na temelju Javnog poziva za prikupljanje zahtjeva za davanje u najam stanova u vlasništvu Grada Dubrovnika u svrhu rješavanja stambenog pitanja mladih i mladih obitelji na području Grada Dubrovnika

88. Odluka o izmjenama i dopunama Odluke o komunalnom redu

89. Odluka o izmjeni Odluke o privremenoj zabrani izvođenja građevinskih radova na području Grada Dubrovnika

90. Odluka o dopuni Odluke o zaustavljanju i parkiranju turističkih autobusa i osobnih automobila kategorije M1 kapaciteta (7+1) i (8+1) u zoni posebnog prometnog režima

91. Odluka o izmjenama i dopunama Odluke o zakupu javnih površina

92. Odluka o izmjenama i dopunama Odluke o ugostiteljskoj djelatnosti na području grada Dubrovnika

93. Odluka o lokacijama i najvišoj dopuštenoj razini buke tijekom održavanja javnih događanja

94. Odluka o suosnivanju Lokalne akcijske grupe

95. Odluka o usvajanju Komunikacijske strategije i komunikacijskog akcijskog plana kao provedbenog akta Strategije razvoja urbanog područja Dubrovnika za financijsko razdoblje od 2021. – 2027. godine

96. Odluka o izmjeni i dopuni Odluke o plaći i drugim pravima gradonačelnika i zamjenika gradonačelnika iz radnog odnosa

97. Odluka o jednostranom raskidu Ugovora o koncesiji, sklopljenog 15. studenog 2019., između Grada Dubrovnika i Palma Plus, vl. Dubravko Ivelja

98. Odluka o jednostranom raskidu Ugovora o koncesiji, sklopljenog 18. studenog 2019., između Grada Dubrovnika i obrta Mesnice „T-BONE STEAK“, vl. Božo Pulić i Ugovora o prijenosu Ugovora o koncesiji sklopljenog 1. prosinca 2020. između Grada Dubrovnika i T-BONE STEAK d.o.o.

99. Izmjene i dopune Programa građenja komunalne infrastrukture za 2022. godinu

100. Izmjene i dopune Programa održavanja komunalne infrastrukture u 2022. godini

101. Izmjene i dopune Programa dodjele potpora male vrijednosti ženama poduzetnicama na području Grada Dubrovnika

102. Pravilnik o prometovanju ulicom Branitelja Dubrovnika u smjeru kretanja Boninovo – Pile

103. Pravilnik o izmjenama Pravilnika o naknadama za prometovanje prijevoznim sredstvima unutar pješačkih zona na području Grada Dubrovnika

104. Pravilnik o sufinanciranju nabave udžbenika učenicima srednjih škola s područja Grada Dubrovnika

105. Pravilnik o izmjenama Pravilnika o financiranju obrazovnih materijala učenicima osnovnih škola Grada Dubrovnika

106. Zaključak o davanju suglasnosti na tekst Aneks 1. Ugovora o kreditu broj 5119900277 između društva UTD Ragusa d.d. i ERSTE&STEIERMÄRKISCHE BANK d.d.

107. Zaključak o utvrđivanju članova Upravnog odbora i imenovanju članova Izvršnog odbora u Upravljačkoj komisiji za provođenje Plana upravljanja svjetskim dobrom UNESCO-a „Starim gradom Dubrovnikom“

108. Zaključak o imenovanju Povjerenstva za ocjenjivanje projekata udruga u području urbanizma i prostornog planiranja od interesa za Grad Dubrovnik za 2022. godinu

109. Zaključak o imenovanju Povjerenstva za ocjenjivanje projekata udruga u području zaštite okoliša i prirode od interesa za Grad Dubrovnik za 2022. godinu

GRADONAČELNIK

110. Odluka kojom se utvrđuje da nije potrebno provesti stratešku procjenu utjecaja Izmjena i dopuna Urbanističkog plana uređenja „Gruški akvatorij” te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš

**GRADSKO VIJEĆE**

**85**

Na temelju članka 86. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), po prethodno pribavljenom mišljenju Upravnog odjela za zaštitu okoliša i komunalne poslove Dubrovačko-neretvanske županije KLASA: 351-01/22-01/13, URBROJ: 2117-09/2-22-12 od 30. lipnja 2022., Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**O D L U K U**

**O IZRADI IZMJENA I DOPUNA URBANISTIČKOG PLANA UREĐENJA**

**„GRUŠKI AKVATORIJ” TE S TIM U VEZI IZMJENA I DOPUNA PROSTORNOG PLANA UREĐENJA GRADA DUBROVNIKA I IZMJENA I DOPUNA GENERALNOG URBANISTIČKOG PLANA GRADA DUBROVNIKA**

1. **OPĆE ODREDBE**

Članak 1.

Donosi se Odluka o izradi Izmjena i dopuna Urbanističkog plana uređenja „Gruški akvatorij” („Službeni glasnik Grada Dubrovnika“, br. 07/11, 05/21, 17/21-*pročišćeni tekst* i 22/21) - dalje u tekstu: Izmjene i dopune UPU-a „Gruški akvatorij” te s tim u vezi Izmjena i dopuna Prostornog plana uređenja Grada Dubrovnika („Službeni glasnik Grada Dubrovnika“, br. 07/05, 06/07, 10/07, 03/14, 09/14, 19/15, 18/16-*pročišćeni tekst*, 25/18, 13/19, 07/20-*pročišćeni tekst*, 02/21, 05/21-isp. i 07/21-*pročišćeni tekst*) - dalje u tekstu: Izmjene i dopune PPU-a Grada Dubrovnika i Izmjena i dopuna Generalnog urbanističkog plana Grada Dubrovnika („Službeni glasnik Grada Dubrovnika“, br. 10/05, 10/07, 08/12, 03/14, 09/14-*pročišćeni tekst*, 04/16, 25/18, 13/19, 08/20-*pročišćeni tekst*, 05/21 i 08/21-*pročišćeni tekst*) – dalje u tekstu: Izmjene i dopune GUP-a Grada Dubrovnika.

1. **PRAVNA OSNOVA** **za izradu i donošenje IZMJENA I DOPUNA UPU-a „GRUŠKI AKVATORIJ” TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 2.

Izmjene i dopune UPU-a „Gruški akvatorij” te s tim u vezi Izmjene i dopune PPU-a Grada Dubrovnika i Izmjene i dopune GUP-a Grada Dubrovnika temelje se na odredbama članaka 81.-113. i članka 198. Zakona o prostornom uređenju („Narodne novine“, br. 153/13, 65/17, 114/18, 39/19 i 98/19) - dalje u tekstu: Zakon i Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“, br. 106/98, 39/04, 45/04 - ispravak i 163/04), u dijelu kojim se propisuju pravna pravila koja se odnose na sadržaj, mjerila kartografskih prikaza, obvezne prostorne pokazatelje i standard elaborata prostornih planova – dalje u tekstu: Pravilnik te drugim važećim propisima iz područja prostornog uređenja.

Nositelj izrade Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika je Upravni odjel za urbanizam, prostorno planiranje i zaštitu okoliša Grada Dubrovnika.

1. **RAZLOZI DONOŠENJA IZMJENA I DOPUNA UPU-a „GRUŠKI AKVATORIJ” TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 3.

Nakon donošenja UPU-a „Gruški akvatorij“ izmijenile su se društveno-gospodarske okolnosti, te s tim u skladu stavovi i pomišljanja o realizaciji pojedinih zahvata unutar obuhvata UPU-a, iz čega proizlazi potreba redefiniranja pojedinih planskih postavki za predmetno područje.

Razlozi za pokretanje izrade Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika su:

* usklađenje sa Zakonom,
* usklađenje obuhvata lučkog područja sukladno međunarodnim sigurnosnim propisima i ostalim posebnim propisima te radi operativnih razloga funkcioniranja luke,
* izmjene planskih rješenja i revidiranje uvjeta gradnje i uređenja lučkog područja luke osobitog (međunarodnog) gospodarskog značaja za Republiku Hrvatsku Luke Gruž, radi usklađenja sa strateškim dokumentima Grada Dubrovnika (Integrirana strateška podloga za razvoj na području Grada Dubrovnika, Integrirani gradski projekt Gruž-Grad, Urbanistički elaborat održivog razvoja Grada Dubrovnika u funkciji poboljšanja urbane mobilnosti, Idejno urbanističko-arhitektonsko rješenje Rive u Gružu) te strateškim planovima razvoja Luke Gruž,
* revidiranje lokacije postojećih lučkih komunalnih sadržaja unutar zone 4 – trajektna i teretna luka (zone prema UPU-u „Gruški akvatorij“) za privremeno skladištenje odvojeno prikupljenih komponenata otpada do predaje ovlašteniku,
* omogućavanje realizacije više zasebnih zahvata u prostoru kao jedinstvene složene funkcionalne cjeline na području zone 6 – Terminal za brodove na kružnim putovanjima, 7 – Centralna garažno-poslovna građevina i 8 – Autobusni kolodvor (zone prema UPU-u „Gruški akvatorij“) te sukladno tome revidiranje namjena površina i izmjena uvjeta gradnje i uređenja,
* redefiniranje namjena površina te izmjena uvjeta gradnje i uređenja na području zone 9 – zona „Porat“, 10 – Auditorij i 12 – „ex TUP“ (zone prema UPU-u „Gruški akvatorij“),
* izmjene planskih mjera zaštite u svrhu provedbe infrastrukturnih i drugih projekata s potencijalom iskorištavanja EU fondova (područje od benzinske postaje „INA“ na Orsanu do kraja zahvata na zapadu – kuća Mladinov),
* revizija obuhvata lučkog područja F1 – Luka posebne namjene Marina Gruž – centralni dio,
* revidiranje komunalne i prometne infrastrukture kao i prometa u mirovanju unutar područja obuhvata predmetnih izmjena u cilju poboljšanja infrastrukturnih uvjeta, a uzimajući u obzir izmijenjene uvjete funkcioniranja luke i u međuvremenu izvedene projekte rekonstrukcije prometne i druge infrastrukture,
* ispravak tehničkih pogrešaka.
1. **OBUHVAT IZRADE IZMJENA I DOPUNA UPU-a „GRUŠKI AKVATORIJ” TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 4.

Izmjene i dopune UPU-a „Gruški akvatorij” te s tim u vezi Izmjene i dopune PPU-a Grada Dubrovnika i Izmjene i dopune GUP-a Grada Dubrovnika odnose se na područje obuhvata UPU-a „Gruški akvatorij”.

Predviđene izmjene donose se u skladu s razlozima navedenim u članku 3. ove Odluke, a mijenjat će se elaborati PPU-a Grada Dubrovnika, GUP-a Grada Dubrovnika i UPU-a „Gruški akvatorij” u tekstualnom dijelu – Odredbama za provođenje i grafičkom dijelu. Ostala planska rješenja PPU-a Grada Dubrovnika, GUP-a Grada Dubrovnika i UPU-a „Gruški akvatorij” nisu predmet ove Odluke. Predviđene izmjene odnose se na zatečeno stanje i trenutno uočene nedostatke, a u tijeku izrade moguće su manje izmjene i dopune u skladu sa zakonskim postupkom izrade i donošenja Planova.

Grafički separat s naznačenim obuhvatom Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika sastavni je dio ove Odluke.

1. **SAŽETA OCJENA STANJA U OBUHVATU IZMJENA I DOPUNA UPU-a „GRUŠKI AKVATORIJ” TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 5.

Luka osobitog (međunarodnog) gospodarskog značaja za Republiku Hrvatsku – Luka Gruž nalazi se unutar obuhvata trenutno važećeg UPU-a „Gruški akvatorij” u sjeveroistočnom dijelu Gruškog zaljeva.

UPU „Gruški akvatorij” donesen je 2011. godine, a mijenjan je izmjenama i dopunama 2021. godine. Temeljem obveze provedbe arhitektonsko-urbanističkog natječaja propisane UPU-om „Gruški akvatorij” za područja zone 6 – Terminal za brodove na kružnim putovanjima, 7 –Centralna garažno-poslovna građevina i 8 – Autobusni kolodvor, 2016. godine proveden je natječaj za izradu urbanističko-arhitektonskog rješenja „Terminal za brodove na kružnim putovanjima, centralno garažno-poslovna građevina i autobusni kolodvor“, raspisivač natječaja: Dubrovnik International Cruise Port Investment d.o.o., provoditelj natječaja: Ured ovlaštenog arhitekta Miljenka Bernfesta. Hrvatska komora arhitekata je izdala Rješenje, KLASA: 960-01/16-02/03, URBROJ: 505-02-16-61, od 26. kolovoza 2016. kojim ukida dodijeljeni registarski broj natječaja: 28-16/DU-IA/N zbog povreda načela ravnopravnosti, anonimnosti i neovisnosti odlučivanja.

Kopneni obuhvat luke osobitog (međunarodnog) gospodarskog značaja za Republiku Hrvatsku Luke Gruž sukladno UPU-u „Gruški akvatorij“ iznosi 121.014 m2. Na predmetnom području definirane su sljedeće namjene: javna i društvena namjena – kultura – auditorij (D6-2), poslovna namjena – garažno poslovna (K4), javne zelene površine – park (Z1) i infrastrukturni sustavi i to: trajektna luka za međunarodni promet (IS 1-1), luka za brodove na kružnim putovanjima (IS 1-2), luka za trajektni, putnički i izletnički promet (IS 1-3) i teretna luka (IS 1-4). Prema prostorno-planskoj dokumentaciji predmetno područje ostvaruje više kolnih priključaka s ulice Obala Ivana Pavla II.

U području obuhvata izmjena na lučkom području trenutno se nalaze:

* upravna zgrada Lučke uprave Dubrovnik i Luke Dubrovnik d.d. s okolnim parkingom i operativnom obalom (prema UPU-u „Gruški akvatorij” zona 9 – zona „Porat“ i 10 – Auditorij),
* trgovački sadržaji i operativna obala (prema UPU-u „Gruški akvatorij” zona 8 –Autobusni kolodvor),
* postojeći autobusni kolodvor i operativna obala (prema UPU-u „Gruški akvatorij” zona 7 – Centralna garažno-poslovna građevina),
* tzv. „željeznički magazin“ i operativna obala (prema UPU-u „Gruški akvatorij” zona 6 – Terminal za brodove za kružnim putovanjima),
* područje gruškog bazena na kojemu se uz obalu nalaze popratne komunalne građevine Luke Dubrovnik d.d. i operativna obala (prema UPU-u „Gruški akvatorij” zona 5 – zona „Kantafig“ i 4 – Trajektna i teretna luka).

U cilju poboljšanja i unaprjeđenja prometnih i infrastrukturnih uvjeta i okolnosti, prostorno-planskom dokumentacijom potrebno je revidirati prometnu mrežu i promet u mirovanju. Uz izrazit protok putnika s brodova na kružnim putovanjima, naročito u ljetnim mjesecima, dodatnom opterećenju kolnog prometa uvelike doprinosi postojeći autobusni kolodvor koji se nalazi u sklopu lučkog područja, kao i niz trgovačko-poslovnih sadržaja. Pomorski promet funkcionira u skladu s važećim propisima. Trase i lokacije komunalne infrastrukture unutar i uz granicu lučkog područja je potrebno revidirati u cilju poboljšanja infrastrukturnih uvjeta te omogućavanja priključenja pogona brodskih sustava za vrijeme boravka u luci na kopnene izvore napajanja električnom energijom.

Na području Batahovine nalaze se postojeće građevine lučkih i komunalnih sadržaja. Dio postojećih građevina se koristi za stanovanje. Ostatak tog područja čine operativna obala te hortikulturno uređene površine. Potrebno je revidirati lokacije postojećih lučkih komunalnih sadržaja za privremeno skladištenje odvojeno prikupljenih komponenata otpada do predaje ovlašteniku.

Specifičnost predmetnih izmjena na lučkom području odnosi se na lučke funkcije i djelatnosti koje se obavljaju unutar predmetnog obuhvata, a koje je potrebno urbanističko-arhitektonski uskladiti kako sa sklopom postojeće i povijesne izgradnje u pozadini tako i s novoplaniranom izgradnjom na vizualno istaknutom mjestu uz operativnu obalu unutar lučkog područja. Zbog operativnih razloga sukladno međunarodnim sigurnosnim propisima potrebno je proširiti operativnu obalu na način da se izmjesti obvezni građevinski pravac, odnosno udaljenost planiranih građevina od obalne linije.

Sukladno UPU-u „Gruški akvatorij“ unutar područja zahvata u prostoru broj 12. „Ex TUP“ planirano je uklanjanje postojećih građevina te gradnja građevina mješovite, pretežito poslovne namjene. Obuhvat zone iznosi 7.525 m2. Uzimajući u obzir promjene u vlasničkim odnosima predmetne zone, izraženu potrebu za unaprjeđenjem kulturne ponude grada novim javnim i društvenim sadržajima od osobitog javnog interesa, trenutni način korištenja prostora „TUP-a“ te planirano ukidanje društvene namjene unutar zone Luke Gruž, razmotrit će se mogućnost prenamjene dijela predmetne zone u javnu i društvenu namjenu – kultura (D6) uz revidiranje postojećih uvjeta gradnje.

Predmet izrade Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika obuhvaćen je Konzervatorskom podlogom za kontaktnu zonu svjetskog dobra Starog grada Dubrovnika koju je izradilo Ministarstvo kulture i medija u rujnu 2020. godine. Konzervatorskom podlogom su dane smjernice za planiranje predmetnog područja te se uvjetuje izrada Procjene utjecaja na svjetsku baštinu (HIA) za lučko područje u sklopu luke osobitog (međunarodnog) gospodarskog značaja za Republiku Hrvatsku – Luka Gruž.

1. **CILJEVI I PROGRAMSKA POLAZIŠTA IZMJENA I DOPUNA UPU-a „GRUŠKI AKVATORIJ” TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 6.

Sukladno članku 3. ove Odluke, ciljevi i programska polazišta, koji se ovom Odlukom utvrđuju kao planirane izmjene i dopune, su:

* usklađenje sa Zakonom,
* omogućavanje realizacije planiranih sadržaja i osiguranje kvalitetnijeg i sigurnijeg funkcioniranja istih,
* propisivanje detaljnih uvjeta za uređenje, unaprjeđenje i zaštitu prostora luke osobitog (međunarodnog) gospodarskog značaja za Republiku Hrvatsku Luke Gruž kao i njenog kontaktnog područja,
* usklađenje s međunarodnim sigurnosnim propisima,
* revizija obuhvata lučkog područja,
* redefiniranje planskih rješenja prometa i prometa u mirovanju te ostalih infrastrukturnih sustava,
* osiguranje planskih preduvjeta za realizaciju više zasebnih zahvata u prostoru kao jedinstvene složene funkcionalne cjeline na području zone Terminala za brodove na kružnim putovanjima, Centralne garažno-poslovne građevine i Autobusnog kolodvora, a koji su od strateške važnosti za Grad Dubrovnik i jugoistočnu Europu,
* izmjena planskih rješenja kako bi se kreirali preduvjeti za omogućavanje realizacije infrastrukturnih i drugih projekata s potencijalom iskorištavanja EU fondova,
* dugoročna održivost i povećanje sigurnosti prometnog sustava na području Grada Dubrovnika, povećanje konkurentnosti javnog gradskog prijevoza te smanjenje utjecaja prometnog sustava na klimatske promjene i okoliš,
* poboljšanje infrastrukturnih uvjeta,
* poštivanje i očuvanje svih prostornih posebnosti gruškog zaljeva u cjelini.

Posebni ciljevi i programska polazišta sadržani su u potrebi stvaranja novog urbanog identiteta područja obuhvata u kojem novoplanirane zgrade lučkih i komunalnih sadržaja moraju predstavljati arhitektonsko-urbanistički doprinos području Gruškog zaljeva te pronalaženje rješenja kvalitetne integracije svih prisutnih oblika prometa.

Izmjene i dopune čiji su razlozi navedeni u članku 3. ove Odluke te ciljevi i programska polazišta u prethodnom stavku ovoga članka, jedine su izmjene i dopune koje će se provesti Izmjenama i dopunama UPU-a „Gruški akvatorij” te s tim u vezi Izmjenama i dopunama PPU-a Grada Dubrovnika i Izmjenama i dopunama GUP-a Grada Dubrovnika pa se zahtjevi i primjedbe izvan ovako utvrđenog opsega neće razmatrati, niti će se mijenjati druga rješenja u tekstualnom i grafičkom dijelu predmetnih planova.

1. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA UPU-a „GRUŠKI AKVATORIJ” TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 7.

Izmjene i dopune UPU-a „Gruški akvatorij” te s tim u vezi Izmjene i dopune PPU-a Grada Dubrovnika i Izmjene i dopune GUP-a Grada Dubrovnika izrađivat će se na podlogama na kojima je izrađena važeća prostorno-planska dokumentacija.

Do sada je izrađena sljedeća dokumentacija koja će se uzeti u obzir prilikom izrade predmetnih izmjena i dopuna:

* Konzervatorski elaborat, *lipanj/srpanj 2009., Omega engineering d.o.o.,*
* Program za provedbu javnog arhitektonsko-urbanističkog natječaja za Terminal za brodove na kružnim putovanjima, centralno garažno-poslovnu građevinu i autobusni kolodvor, *ožujak 2016., Matrix-d-inženjering d.o.o.,*
* Integrirana strateška podloga za razvoj na području Grada Dubrovnika, *studeni 2019., Ernst & Young u suradnji s Ministarstvom mora, prometa i infrastrukture i Jaspers-om*
* Integrirani gradski projekt Gruž-Grad, *prosinac 2019., Održivo d.o.o.,*
* Urbanistički elaborat održivog razvoja Grada Dubrovnika u funkciji poboljšanja urbane mobilnosti, *prosinac 2019., Održivo d.o.o.,*
* Idejno urbanističko-arhitektonsko rješenje Rive u Gružu, *prosinac 2019., ARP d.o.o.,*
* Konzervatorska podloga za kontaktnu zonu svjetskog dobra Starog grada Dubrovnika, *rujan 2020., Ministarstvo kulture i medija,*
* Stručna analiza zaprimljenih inicijativa u svrhu utvrđivanja osnovanosti pokretanja postupka za izradu i donošenje Izmjena i dopuna UPU-a „Gruški akvatorij“ te s tim u vezi Izmjena i dopuna PPU-a Grada Dubrovnika i GUP-a Grada Dubrovnika, *2022., Upravni odjel za urbanizam, prostorno planiranje i zaštitu okoliša*

Sukladno Konzervatorskoj podlozi za kontaktnu zonu svjetskog dobra Starog grada Dubrovnika potrebno je izraditi Procjenu utjecaja na svjetsku baštinu (HIA) za lučko područje u sklopu luke osobitog (međunarodnog) gospodarskog značaja za Republiku Hrvatsku – Luka Gruž.

Ako se tijekom izrade Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika ukaže potreba za drugim stručnim podlogama od značaja za prostorno-plansko rješenje, iste će biti izrađene. Ostali podaci će biti prikupljeni u postupku izrade temeljem podataka, planskih smjernica i propisanih dokumenata koja će dostaviti nadležna tijela i pravne osobe s javnim ovlastima iz svog djelokruga.

1. **NAČIN PRIBAVLJANJA STRUČNIH RJEŠENJA IZMJENA I DOPUNA UPU-a „GRUŠKI AKVATORIJ” TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 8.

Stručno rješenje Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika, sukladno provedenom postupku javne nabave, izradit će stručni izrađivač ovlašten za obavljanje stručnih poslova prostornog uređenja sukladno posebnom propisu, u suradnji s Nositeljem izrade.

1. **POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU IZMJENA I DOPUNA UPU-a „GRUŠKI AKVATORIJ” TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 9.

U postupku izrade Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika tražit će se sudjelovanje i podaci, planske smjernice i drugi propisani dokumenti od sljedećih javnopravnih tijela:

* MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE, Uprava za upravljanje i raspolaganje nekretninama, *Ulica Republike Austrije 20, 10000 Zagreb*
* MINISTARSTVO MORA, PROMETA I INFRASTRUKTURE, Lučka kapetanija Dubrovnik, *Obala Stjepana Radića 37, 20000, Dubrovnik*
* MINISTARSTVO MORA, PROMETA I INFRASTRUKTURE, Uprava pomorstva, *Prisavlje 14, 10000 Zagreb*
* MINISTARSTVO KULTURE, Uprava za zaštitu kulturne baštine, Konzervatorski odjel u Dubrovniku, *Restićeva 7, 20000 Dubrovnik*
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, Odjel inspekcije, *Vladimira Nazora 32, 20000 Dubrovnik*
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, *Liechtensteinov put 31, 20000 Dubrovnik*
* DRŽAVNA GEODETSKA UPRAVA, PODRUČNI URED ZA KATASTAR, *Ante Starčevića 23, 20000 Dubrovnik*
* HAKOM – Hrvatska regulatorna agencija za mrežne djelatnosti, *Ulica Roberta Frangeša Mihanovića 9, 10000 Zagreb*
* HERA – Hrvatska energetska regulatorna agencija, *Ulica grada Vukovara 14, 10000 Zagreb*
* HOPS, Hrvatski operator prijenosnog sustava d.o.o., Sektor za razvoj, investicije i izgradnja, *Kupska 4, 10000 Zagreb*
* HEP, DP „Elektrojug Dubrovnik“, *Nikole Tesle 3, 20000 Dubrovnik*
* HRVATSKE VODE, Vodnogospodarski odjel za slivove južnog Jadrana, *Vukovarska 35, 21000 Split*
* HRVATSKE VODE, Vodnogospodarska ispostava za mali sliv Dubrovačko primorje, Vodnogospodarska ispostava Dubrovnik, *Vukovarska 8, 20000 Dubrovnik*
* HRVATSKE CESTE d.o.o., Ispostava Dubrovnik*, Vladimira Nazora 8, 20000 Dubrovnik*
* ZAVOD ZA PROSTORNO UREĐENJE DUBROVAČKO-NERETVANSKE ŽUPANIJE, *Petilovrijenci 2, 20000 Dubrovnik*
* JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE DUBROVAČKO-NERETVANSKE ŽUPANIJE*, Branitelja Dubrovnika 41, 20000 Dubrovnik*
* DUBROVAČKO-NERETVANSKA ŽUPANIJA, Upravni odjel za zaštitu okoliša i komunalne poslove, *Vukovarska 16, 20000 Dubrovnik*
* DUBROVAČKO-NERETVANSKA ŽUPANIJA, Upravni odjel za poduzetništvo, turizam i more, *Pred Dvorom 1, 20000 Dubrovnik*
* ŽUPANIJSKA LUČKA UPRAVA DUBROVNIK*, Cvijete Zuzorić 3, 20000 Dubrovnik*
* VODOVOD DUBROVNIK d.o.o., Odjel za vodoopskrbu i komunalnu hidrotehniku, *Vladimira Nazora 19, 20000 Dubrovnik*
* VODOVOD DUBROVNIK d.o.o., Odjel odvodnje, *Vladimira Nazora 19, 20000 Dubrovnik*
* LUČKA UPRAVA DUBROVNIK, *Obala pape Ivana Pavla II br. 1, 20000 Dubrovnik*
* LUKA DUBROVNIK d.d., *Obala pape Ivana Pavla II br.1, 20000 Dubrovnik*
* GRAD DUBROVNIK, Upravni odjel za poslove gradonačelnika, *ovdje*
* GRAD DUBROVNIK, Upravni odjel za kulturu i baštinu, *ovdje*
* GRAD DUBROVNIK, Upravni odjel za gospodarenje imovinom, opće i pravne poslove, *ovdje*
* GRAD DUBROVNIK, Upravni odjel za izdavanje i provedbu dokumenata prostornog uređenja i gradnje, *ovdje*
* GRAD DUBROVNIK, Upravni odjel za komunalne djelatnosti, promet i mjesnu samoupravu, *ovdje*
* GRAD DUBROVNIK, Upravni odjel za turizam, gospodarstvo i more, *ovdje*
* GRAD DUBROVNIK, Upravni odjel za obrazovanje, šport, socijalnu skrb i civilno društvo, *ovdje*
* GRAD DUBROVNIK, Upravni odjel za izgradnju i upravljanje projektima, *ovdje*
* GRAD DUBROVNIK, Upravni odjel za europske fondove, regionalnu i međunarodnu suradnju, *ovdje*
* GRAD DUBROVNIK, Upravni odjel za komunalne djelatnosti i mjesnu samoupravu, Gradski kotar Gruž, *Obala Stjepana Radića 29, 20000 Dubrovnik*
* GRAD DUBROVNIK, Upravni odjel za komunalne djelatnosti i mjesnu samoupravu, Gradski kotar Lapad, *Kneza Domagoja 2, 20000 Dubrovnik*

U postupak izrade Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika uključit će se sljedeće zainteresirane pravne osobe:

* HRVATSKA KOMORA ARHITEKATA, Područni odbor Dubrovnik, n/r Romano Duić, Entasis d.o.o., *Kralja Tomislava 7, 20000 Dubrovnik*
* DRUŠTVO ARHITEKATA DUBROVNIK, n/r Ursula Stanić-Siništaj, Studio Lacroma d.o.o., *Ispod Minčete 6, 20000 Dubrovnik*
* ČISTOĆA DUBROVNIK d.o.o., *Dr. Ante Starčevića 9, 20000 Dubrovnik*
* SANITAT DUBROVNIK d.o.o., *Marka Marojice 5, 20000 Dubrovnik*
* FRENDY d.o.o., *Obala Ivana Pavla II 16a, 20000 Dubrovnik*
* SAMOSTAN SV. KRIŽA, *Obala pape Ivana Pavla II br.3, 20000 Dubrovnik*
* TUP urbana četvrt*, Red History Museum, Ulica Svetog Križa 3, 20000 Dubrovnik*
* MARINA FRAPA DUBROVNIK, *Lapadska obala 21a, 20000 Dubrovnik*
* JEDRILIČARSKI KLUB ORSAN, *Ivana Zajca 2,* *20000 Dubrovnik*
* VESLAČKI KLUB NEPTUN, *Ivana Zajca 6,* *20000 Dubrovnik*

Ako se tijekom izrade Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika ukaže potreba, u postupak izrade mogu se uključiti i drugi sudionici.

1. **PLANIRANI ROK ZA IZRADU IZMJENA I DOPUNA UPU-a „GRUŠKI AKVATORIJ” TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 10.

Rokovi za izradu pojedinih faza Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika sukladni su odredbama Zakona.

Rok za pribavljanje zahtjeva javnopravnih tijela i drugih korisnika prostora koji daju svoje zahtjeve za izradu Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika je najviše 30 dana od dana primitka poziva.

Za izradu Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika određuje se okvirni rok izrade od 12 mjeseci od dana usvajanja Odluke na Gradskom vijeću, a ako se navedeni rok iz objektivnih razloga produži, to se produljenje ne smatra protivnim ovoj Odluci.

1. **IZVORI FINANCIRANJA IZMJENA I DOPUNA UPU-a „GRUŠKI AKVATORIJ” TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 11.

Sredstva za izradu Izmjena i dopuna UPU-a „Gruški akvatorij” te s tim u vezi Izmjena i

dopuna PPU-a Grada Dubrovnika i Izmjena i dopuna GUP-a Grada Dubrovnika osiguravaju se temeljem članaka 63. i 167. Zakona te Proračunom Grada Dubrovnika.

1. **DRUGA PITANJA ZNAČAJNA ZA IZRADU IZMJENA I DOPUNA UPU-a „GRUŠKI AKVATORIJ” TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 12.

U svrhu donošenje ove Odluke, sukladno odredbi članka 66. stavka 1. Zakona o zaštiti okoliša („Narodne novine“, broj: 80/13, 153/13, 78/15, 12/18 i 118/18), a u svezi odredbe članka 86. stavka 3. Zakona, pribavljeno je mišljenje Upravnog odjela za zaštitu okoliša i komunalne poslove Dubrovačko-neretvanske županije KLASA: 351-01/22-01/13, URBROJ: 2117-09/2-22-12 od 30. lipnja 2022. da je postupak ocjene o potrebi strateške procjene utjecaja na okoliš Izmjena i dopuna Urbanističkog plana uređenja „Gruški akvatorij“ te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika proveden sukladno Zakonu o zaštiti okoliša i Uredbi o strateškoj procjeni utjecaja strategije, plana i programa na okoliš, a temeljem kojeg je Gradonačelnik donio Odluku KLASA: 351-01/22-01/04, URBROJ: 2117-1-01-22-29 od 6. srpnja 2022. da nije potrebno provesti stratešku procjenu utjecaja Izmjena i dopuna Urbanističkog plana uređenja „Gruški akvatorij“ te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš.

1. **ZAVRŠNE ODREDBE**

Članak 13.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 350-02/21-01/03

URBROJ: 2117-1-09-22-25

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**86**

Na temelju članka 19. i 35. Zakona o lokalnoj i područnoj (regionalnoj) samoupravi („Narodne novine“, broj [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), 98/19, 144/20), Zakona o najmu stanova („Narodne novine“, broj [91/96](https://www.zakon.hr/cms.htm?id=31259), [48/98](https://www.zakon.hr/cms.htm?id=31261), [66/98](https://www.zakon.hr/cms.htm?id=31263), [22/06](https://www.zakon.hr/cms.htm?id=31265), [68/18](https://www.zakon.hr/cms.htm?id=31267), [105/20](https://www.zakon.hr/cms.htm?id=45871)) i članaka 17. i 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**ODLUKU O IZMJENI I DOPUNI ODLUKE**

**O DAVANJU U NAJAM STANOVA U VLASNIŠTVU GRADA DUBROVNIKA**

**U SVRHU RJEŠAVANJA STAMBENOG PITANJA MLADIH I MLADIH OBITELJI**

**NA PODRUČJU GRADA DUBROVNIKA**

Članak 1.

U Odluci o davanju u najam stanova u vlasništvu Grada Dubrovnika u svrhu rješavanja stambenog pitanja mladih i mladih obitelji na području Grada Dubrovnika („Službeni glasnik Grada Dubrovnika“ broj 25/21) u članku 9. mijenja se stavak 7. i glasi:

„Dokazi o ispunjavanju uvjeta koji se predaju uz zahtjev ne smiju biti stariji od roka propisanog Javnim pozivom iz članka 10. ove Odluke.“

Članak 2.

„U članku 9. dodaje se stavak 8. i glasi: „Obrasci iz stavka 4. ovog članka objaviti će se i prilikom objave Javnog poziva iz članka 10. ove Odluke, a koji će biti sadržajno usklađeni s odredbama Javnog poziva.“

Članak 3.

Ova odluka stupa na snagu osmog dana od dana objave u „Službenom glasniku Grada Dubrovnika.“

KLASA: 371-01/21-01/181

URBROJ: 2117-1-09-22-11

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**87**

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), 98/19, 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**O D L U K U**

**o povratu dokumentacije zaprimljene na temelju Javnog poziva**

 **za prikupljanje zahtjeva za davanje u najam stanova u vlasništvu Grada Dubrovnika u svrhu rješavanja stambenog pitanja mladih i mladih obitelji na području Grada Dubrovnika, KLASA: 371-01/21-01/181, URBROJ: 2117-1-08-22-6**

**od dana 05. veljače 2022. godine**

Članak 1.

Podnositelji zahtjeva koji su Gradu Dubrovniku predali zahtjev za davanje u najam stana na temelju Javnog poziva za prikupljanje zahtjeva za davanje u najam stanova u vlasništvu Grada Dubrovnika u svrhu rješavanja stambenog pitanja mladih i mladih obitelji na području Grada Dubrovnika, KLASA: 371-01/21-01/181, URBROJ: 2117-1-08-22-6 od dana 05. veljače 2022. godine (dalje u tekstu: Javni poziv), a koji nisu objavljeni na Končanoj listi reda prvenstva imaju pravo od Grada Dubrovnika zatražiti povrat predane dokumentacije.

Članak 2.

U svrhu povrata dokumentacije podnositelj zahtjeva podnosi Zahtjev za povrat dokumentacije na Obrascu A koji čini sastavni dio ove Odluke (dalje u tekstu: Zahtjev).

Zahtjev iz stavka 1. ovog članka sadrži izjavu o odricanju od prava na izjavljivanje pravnih lijekova u odnosu na predmet KLASA: 371-01/21-01/181.

Ukoliko podnositelj zahtjeva ne podnese Zahtjev za povrat dokumentacije na Obrascu A iz stavka 1. ovog članka Grad Dubrovnik ne može izvršiti povrat zatražene dokumentacije.

Rok za predaju Zahtjeva iz stavka 1. ovog članka je do 16. kolovoza 2022. godine.

Zahtjev se predaje osobno na pisarnicu Grada Dubrovnika ili preporučenom pošiljkom na adresu Grad Dubrovnik, Pred Dvorom 1, 20 000 Dubrovnik.

Članak 3.

O povratu dokumentacije zaprimljene na temelju Javnog poziva iz članka 1. ove Odluke sačiniti će se primopredajni zapisnik (dalje u tekstu: Zapisnik).

Članak 4.

Preslike dokumentacije zaprimljene na temelju Javnog poziva iz članka 1. ove Odluke ostaju pohranjene u Gradu Dubrovniku.

Članak 5.

Ova odluka stupa na snagu prvog dana od dana objave u „Službenom glasniku Grada Dubrovnika.“

KLASA: 371-01/21-01/181

URBROJ: 2117-1-09-22-12

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**88**

Na temelju odredbe članka 104. stavka 1. Zakona o komunalnom gospodarstvu („Narodne novine˝, broj 68/18 i 110/18) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**O D L U K U**

**o izmjenama i dopunama Odluke o komunalnom redu**

Članak 1.

U Odluci o komunalnom redu (“Službeni glasnik Grada Dubrovnika”, broj 12/20., 16/20., 1/21., 5/21. i 16/21.) u članku 160. stavku 3. dodaje se novi podstavak 3. koji glasi:

"- Šetalište Nika i Meda Pucića”

Dosadašnji stavci 3., 4. i 5. postaju stavci 4., 5. i 6.

Članak 2.

U članku 163. stavku 1. dodaje se novi podstavak 13. koji glasi:

“osoba koje posjeduje parkirališno mjesto na Šetalištu Nika i Meda Pucića”

Dosadašnji stavci 13. i 14. postaju stavci 14. i 15.

Članak 3.

U članku 166. dodaje se novi stavak 2. koji glasi:

“Prometovanje iz članaka 163. i 164. odobrit će se Šetalištem Nika i Meda Pucića u vremenu od 5.00 do 9.00 sati, a 24 sata za vozila osoba koje posjeduju parkirališno mjesti na Šetalištu Nika i Meda Pucića i to samo na dijelu od spoja s Ulicom Kardinala Stepinca na zapadu do vile Elite.“

Članak 4.

U članku 170. stavku 1. iza riječi: “Zvonimira “ dodaju se riječi: “i parkirališno mjesto na Šetalištu Nika i Meda Pucića”

U članku 170. stavku 3. riječi: “Povijesnoj gradskoj jezgri i Šetalištem Kralja Zvonimira” zamjenjuju se riječima: Povijesnoj gradskoj jezgri, Šetalištem Kralja Zvonimira i Šetalištem Nika i Meda Pucića”.

Članak 5.

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 363-01/20-09/08

URBROJ: 2117-1-09-22-42

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**89**

Na temelju članka 132. Zakona o gradnji ("Narodne novine", broj 153/13, 20/17 i 39/19) i članka 39. Statuta Grada Dubrovnika ("Službeni glasnik Grada Dubrovnika", broj: 2/21) i Mišljenja TZ Grada Dubrovnika od 27. lipnja 2022., Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**O D L U K U**

**o izmjenama Odluke o privremenoj zabrani izvođenja građevinskih radova**

**na području grada Dubrovnika**

Članak 1.

U Odluci o privremenoj zabrani izvođenja građevinskih radova na području Grada Dubrovnika („Službeni glasnik Grada Dubrovnika“, broj 25/21 i 3/22), (dalje u tekstu: Odluka) u članku 6. dodaje se novi stavak koji glasi:

„Zabrana izvođenja građevinskih radova iz stavka 1. ovog članka ne odnosi se na:

1. građevine odnosno radove za čije je građenje odnosno izvođenje utvrđen interes Republike Hrvatske i jedinice lokalne i područne (regionalne) samouprave;
2. nužne radove na popravcima građevina kada zbog oštećenja postoji opasnost za život i zdravlje ljudi,

i za koje radove investitor nije u obvezi podnositi zahtjev za odobrenje izvođenja građevinskih radova.“.

Članak 2.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/21-09/16

URBROJ: 2117-1-09-22-13

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**90**

Na temelju članaka 26., 33., 44. stavka 2. i 48. stavka 2. Zakona o komunalnom gospodarstvu (“Narodne novine”, broj 68/18 i 110/18) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**O D L U K U**

**o dopuni Odluke o zaustavljanju i parkiranju turističkih autobusa**

**i osobnih automobila kategorije M1 kapaciteta (7+1) i (8+1)**

**u zoni posebnog prometnog režima**

Članak 1.

U Odluci o zaustavljanju i parkiranju turističkih autobusa i osobnih automobila, kategorije M1 kapaciteta (7+1) i (8+1) u zoni posebnog prometnog režima ("Službeni glasnik Grada Dubrovnika", broj 10/14, 18/15, 5/16, 8/16, 7/18, 6/19, 9/20, 14/21 i 25/21) u članku 8.b stavku 2. točki 5. iza riječi: „putovanjima“ dodaju se riječi: „u međunarodnom prometu“.

Članak 2.

Članak 10. mijenja se i glasi:

„Naknadu iz članka 8. nije dužna platiti turistička agencija te vlasnik vozila; pravna ili fizička osoba-obrtnik, koji prilikom rezervacije termina parkiranja i zaustavljanja dokaže kupnju grupnog Dubrovnik Pass-a, upisom grupnog koda Dubrovnik Pass-a i to ako se prijevoz obavlja:

* osobnim automobilom kategorije M1 kapaciteta (7+1) i (8+1) dokaže kupnju za najmanje 5 osoba
* srednjim autobusom od 9-30 mjesta dokaže kupnju za najmanje 10 osoba
* velikim autobusom preko 30 mjesta dokaže kupnju za najmanje 30 osoba.“

Članak 3.

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 340-01/21-01/71

URBROJ: 2117-1-09-22-08

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**91**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.) Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**O D L U K U**

**o izmjenama i dopunama Odluke o zakupu javnih površina**

Članak 1.

U Odluci o zakupu javnih površina („Službeni glasnik Grada Dubrovnika“, broj 1/14, 21/15, 3/16, 17/16, 15/17, 25/17, 12/18, 15/19 i 3/22) u članku 4. mijenja se stavak 7. i glasi:

„Nezadovoljna stranka može podnijeti prigovor Odboru za predstavke, pritužbe i prigovore Gradskog vijeća u roku od petnaest (15) dana od dana donošenja zaključka Povjerenstva.“

Članak 2.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 363-05/18-01/189

URBROJ: 2117-1-09-22-14

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**92**

Na temelju članka 9. i 41. Zakona o ugostiteljskoj djelatnosti (“Narodne novine”, broj 85/15, 121/16, 99/18, 25/19, 98/19, 32/20, 42/20, 126/21), članka 6. Zakona o zaštiti od buke (“Narodne novine”, broj 30/09, 55/13, 153/13, 41/16, 114/18 I 14/21) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**O D L U K U**

**o izmjenama i dopunama Odluke o ugostiteljskoj djelatnosti**

**na području Grada Dubrovnika**

Članak 1.

U Odluci o ugostiteljskoj djelatnosti na području Grada Dubrovnika (“Službeni glasnik Grada Dubrovnika”, broj 23/17 i 13/19) naslov glave III mijenja se i glasi “**III NADZOR**”.

Članak 2.

Članak 14. Odluke mijenja se i glasi:

“Nadzor nad provedbom ove odluke provodi komunalno redarstvo Grada Dubrovnika.

U provedbi nadzora komunalno redarstvo ovlašteno je sukladno čl.16. st.4. Zakona o zaštiti

od buke:

1. narediti akustička mjerenja pravnim i fizičkim osobama koje koriste izvore buke u

sredini u kojoj ljudi borave,

1. narediti poduzimanje propisanih utvrđenih mjera za zaštitu od buke,
2. zabraniti uporabu izvora buke dok se ne poduzmu mjere zaštite od buke,
3. zabraniti obavljanje djelatnosti i ostalih aktivnosti koje zbog buke ometaju boravak,

odmor i noćni mir ako to nije moguće postići mjerom iz točke 3. ovog stavka,

1. predlagati pokretanje prekršajnog postupka,
2. naplaćivati kazne na mjestu počinjenja prekršaja

U provedbi nadzora komunalno redarstvo ovlašteno je zatražiti od ovlaštene pravne osobe ispitivanje razine buke na otvorenom u objektima registriranim za obavljanje ugostiteljske djelatnosti.

Članak 3.

U članku 16. st.1. iza podstavka 3. dodaje se podstavak 4. koji glasi:

“-prouzroči buku elektroaukustičkim uređajima i ostalim izvorima buke na otvorenom u objektima registriranim za obavljanje ugostiteljske djelatnosti koja prekoračuje najviše propisane dopuštene razine buke prema pravilniku kojim su propisane najviše dopuštene razine buke na otvorenom prostoru (čl.8.st.5. Odluke).”.

Članak 4.

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 011-01/19-01/04

URBROJ: 2117-1-09-22-08

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**93**

Na temelju članka 10. Zakona o zaštiti od buke („Narodne novine“, broj 30/09, 55/13, 153/13, 41/16, 114/18, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**O D L U K U**

**o lokacijama i najvišoj dopuštenoj razini buke**

**tijekom održavanja javnih događanja**

Članak 1.

Ovom Odlukom određuju se lokacije i najviše dopuštene razine buke tijekom održavanja javnih događanja, putovi za dolaženje i odlaženje sudionika javnih događanja, nadzor te druga pitanja s tim u vezi.

Ova Odluka ne odnosi se na:

* uporabu elektroakustičkih i akustičkih uređaja na otvorenome u objektima registriranima za obavljanje ugostiteljskih djelatnosti te
* mirna okupljanja i javne prosvjede.

Članak 2.

Javno događanje u smislu ove Odluke je javni skup i drugi oblik okupljanja radi organiziranja razonode, zabavnih i sportskih priredbi i drugih aktivnosti na otvorenom ili u zatvorenom prostoru za stanovništvo i goste, tijekom čega postoji mogućnost prekoračenja najviših dopuštenih razina buke propisanih pravilnikom kojim su propisane najviše dopuštene razine buke s obzirom na vrstu izvora buke, vrijeme i mjesto njezina nastanka, a kojeg donosi ministar nadležan za zdravstvo.

Članak 3.

Lokacije na kojima je, po uvjetima što ih propisuje ova Odluka, moguće održavanje javnih događanja na području Grada Dubrovnika su:

1. Povijesna jezgra Dubrovnika: Luža, Pred Dvorom, Gundulićeva poljana, Poljana Ruđera Boškovića, Stradun cijelom svojom dužinom, dvorište glazbene škole „Luka Sorkočević“, Ljetno kino Jadran, Porporela
2. Lazareti
3. Tvrđava Lovrijenac
4. Umjetnička galerija Dubrovnik (taraca)
5. Brsalje
6. Kino Slavica
7. Park Orsula
8. Park Gradac
9. Prostori ispred klubova mladih
10. Dvorište Studentskog doma
11. Amfiteatar na Srđu
12. Vrt ljetnikovca Gučetić
13. Vrt ljetnikovca Sorkočević u Komolcu
14. Gospino polje – nogometno i košarkaško igralište te tenis tereni
15. Tenis tereni u Uvali Lapad
16. Šetalište Kralja Zvonimira
17. Babin kuk (prostor Malog Straduna s trgovima i park)
18. Autokamp Solitudo
19. Nogometno igralište s atletskom stazom Lapad
20. Bazen u Gružu
21. Gruška riva i Gruški mul
22. Garaža na Ilinoj Glavici
23. Uređene i prirodne plaže
24. Dječja i sportska igrališta
25. Koločep (riva, prostor ispred hotela Carismo i ispred Vile Ruža)
26. Lopud (prostor ispred hotela Lafodije, ispred Hotela Grand i ispred župnog dvora)
27. Šipan (riva u Šipanskoj luci, riva u Suđurđu)
28. Zaton (riva u Zatonu Velikom, rt Gaj, ljetna pozornica ispred Doma kulture u Zatonu Malom)
29. Orašac (trg pod Platanom)
30. Trsteno (Trg kralja Tomislava, riva, nogometno igralište).

Buka koja nastaje uslijed događanja na lokacijama iz stavka 1. ovog članka ne smije u drugim ulicama ili dijelovima ulica, u ostalim dijelovima istog naselja i drugim naseljima prelaziti dopuštene granice.

Članak 4.

Prekoračenje najviše dopuštene razine buke propisane pravilnikom na lokacijama iz članka 3. stavka 1. ove Odluke dopušteno je tijekom cijele kalendarske godine u vremenu najdulje do 24,00 sata, u trajanju od najdulje 4 sata neprekidno.

Iznimno od stavka 1. ovog članka, prekoračenje najviše dopuštene razine buke propisane pravilnikom za javna događanja koja se održavaju 31. prosinca i 1. siječnja, 9. i 10. srpnja, 25. kolovoza, te u vrijeme održavanja manifestacije Noć muzeja, dozvoljava se u trajanju duljem od 4 sata neprekidno i u vremenu najdulje do 2,00 sata ujutro.

Najviše dopuštena razina buke tijekom održavanja javnih događanja na lokacijama iz članka 3. ove Odluke iznosi 90 dB(A).

Organizator javnog događanja dužan je najmanje 8 (osam) dana prije održavanja javnog događanja o istome obavijestiti komunalno redarstvo Grada Dubrovnika.

Organizator javnog događanja čije trajanje se predviđa noću na otvorenome, mora osigurati ugradnju ograničivača (limitatora) razine emisijske buke na elektroakustičkim uređajima i mjerenje imisijske buke tijekom održavanja javnog događanja.

Mjerenje razine buke provodi ovlaštena pravna osoba za mjerenje razine buke. Izvještaj o provedenome mjerenju razine buke, vremenski profil mjerenja i prateće stručno mišljenje organizator javnog događanja dostavlja komunalnom redarstvu Grada Dubrovnika najkasnije u roku od 8 (osam) dana od dana mjerenja.

Članak 5.

Putovi za dolaženje i odlaženje sudionika javnih događanja su svi pristupni prometni pravci, ulice i ceste za automobile i pješake do područja iz članka 3. ove Odluke koji nisu u to vrijeme propisno zatvoreni znakovima ili pod regulacijom prometa od strane ovlaštenih službenih osoba.

Članak 6.

Nadzor nad provedbom ove Odluke provodi komunalno redarstvo Grada Dubrovnika.

Pri provedbi nadzora komunalno redarstvo ovlašteno je:

1. narediti akustična mjerenja,
2. narediti poduzimanje propisanih utvrđenih mjera za zaštitu od buke,
3. zabraniti uporabu izvora buke dok se ne poduzmu mjere zaštite od buke,
4. zabraniti obavljanje djelatnosti i ostalih aktivnosti koje zbog buke ometaju boravak, odmor i noćni mir ako to nije moguće postići mjerom iz točke 2. ovog stavka,
5. predlagati pokretanje prekršajnog postupka
6. naplaćivati kazne na mjestu počinjenja prekršaja.

Članak 7.

Novčanom kaznom od 10.000,00 kn kaznit će se za prekršaj pravna osoba ako:

1. prekorači dopuštene granice razine buke na području iz članka 3. stavka 2. ove Odluke,
2. prekorači dopušteno vrijeme iz članka 4. stavaka 1. i 2. ove Odluke,
3. prekorači dozvoljenu razinu buke iz članka 4. stavka 3. ove Odluke,
4. ne osigura mjerenje razine buke tijekom održavanja javnog događanja sukladno članku 4. stavcima 5. i 6. ove Odluke.

Za prekršaj iz stavka 1. ovog članka kaznit će se i odgovorna fizička osoba u pravnoj osobi novčanom kaznom od 2.000,00 kn.

Ako osoba kažnjena za prekršaj iz stavka 1. ovog članka ponovno počini istovjetni prekršaj, kaznit će se na mjestu počinjenja prekršaja novčanom kaznom od 2.000,00 kn.

Novčanom kaznom od 5.000,00 kn kaznit će se fizička osoba obrtnik i osoba koja obavlja samostalnu djelatnost koja počini prekršaj iz stavka 1. ovog članka.

Članak 8.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 351-01/21-01/26

URBROJ: 2117-1-09-22-07

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**94**

1. Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, i 19/13-pročišćeni tekst 137/15,123/17, 98/19 i 144/20), Pravilnika o provedbi mjera Programa ruralnog razvoja Republike Hrvatske za razdoblje 2014. – 2020. („Narodne novine“, broj 91/19, 37/20, 31/21 i 134/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**O D L U K U**

**o suosnivanju Lokalne akcijske grupe**

 Članak 1.

Ovom Odlukom Grad Dubrovnik je suglasan sudjelovati u formiranju partnerstva predstavnika gospodarskog, civilnog i javnog sektora u svrhu osnivanja i djelovanja Lokalne akcijske grupe kao jedan od suosnivača.

Članak 2.

Grad Dubrovnik će u skupštini Lokalne akcijske grupe predstavljati pročelnica Upravnog odjela za europske fondove, regionalnu i međunarodnu suradnju Grada Dubrovnika Zrinka Raguž. U slučaju spriječenosti imenovane Grad Dubrovnik će predstavljati viša savjetnica za lokalni razvoj i fondove Europske unije DURA-e Luna Polić Barović.

Članak 3.

Gradsko vijeće ovlašćuje predstavnice navedene u članku 2. na donošenje odluka u ime Grada Dubrovnika kao člana skupštine Lokalne akcijske grupe.

Članak 4.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 320-01/22-01/01

URBROJ: 2117-1-09-22-03

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**95**

Na temelju članka 15. Zakona o regionalnom razvoju Republike Hrvatske („Narodne novine“, broj 147/14, 123/17 i 118/18 ) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**O D L U K U**

**o usvajanju Komunikacijske strategije i komunikacijskog akcijskog plana**

**kao provedbenih akata Strategije razvoja Urbanog područja Dubrovnik**

**od 2021. – 2027. godine**

Članak 1.

Usvaja se Komunikacijska strategija i komunikacijski akcijski plan Strategije razvoja Urbanog područja Dubrovnik za financijsko razdoblje 2021.-2027. (dalje u tekstu: Strategija);

Članak 2.

Komunikacijska strategija i komunikacijski akcijski plan nalaze se u prilogu i sastavni su dio ove Odluke.

Članak 3.

Ova Odluka stupa na snagu osmog dana od dana objave u „Službenom glasniku Grada Dubrovnika“, a objavit će se i na službenoj internetskoj stranici Grada Dubrovnika.

KLASA: 910-01/20-01/09

URBROJ: 2117-1-09-22-79

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**96**

Na temelju članka 3. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10.) i članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**O D L U K U**

**o izmjenama i dopunama Odluke o plaći i drugim pravima gradonačelnika**

**i zamjenika gradonačelnika iz radnog odnosa**

Članak 1.

U članku 3. Odluke o plaći i drugim pravima gradonačelnika i zamjenika gradonačelnika iz radnog odnosa („Službeni glasnik Grada Dubrovnika“, broj 9/10. i 14/15.), dalje u tekstu: Odluka, iznos „4.240,00“ zamjenjuje se iznosom „4.540,00“.

Članak 2.

Članak 4. stavku 1. alineji 1. broj „5,30“ zamjenjuje se brojem „5,50“ i u alineji 2. broj „4,50“ zamjenjuje se brojem „4,67“.

Članak 3.

Ova odluka stupa na snagu osmog dana od dana objave u „Službenom glasniku Grada Dubrovnika“..

KLASA: 011-01/22-01/02

URBROJ: 2117-1-09-22-03

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**97**

Na temelju članaka 70. i 73. Zakona o koncesijama („Narodne novine“, broj 69/17 i 107/20), članka 17. Ugovora o koncesiji za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/07, URBROJ: 2117/01-01-19-5 od 15. studenog 2019., i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022, donijelo je

# O D L U K U

# o jednostranom raskidu Ugovora o koncesiji, sklopljenog 15. studenog 2019., između Grada Dubrovnika i Palma Plus vl. Dubravka Ivelja

I.

Ovom odlukom Grad Dubrovnik, kao davatelj koncesije, jednostrano raskida Ugovor o koncesiji za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/07, URBROJ: 2117/01-01-19-5, sklopljen 15. studenog 2019. između Grada Dubrovnika i Palma Plus obrt za usluge nosača vl. Dubravka Ivelja, radi povrede Ugovora o koncesiji.

II.

Grad Dubrovnik zadržava pravo na naplatu ugovornih kazni.

III.

S danom donošenja ove odluke prestaje važiti Odluka o davanju koncesije za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/07, URBROJ: 2117/01-09-19-01 od 23. rujna 2019.

IV.

Ova odluka stupa na snagu prvog dana od dana objave u „Službenom glasniku Grada Dubrovnika“.

Obrazloženje

Gradsko vijeće Grada Dubrovnika dana 23. rujna 2019. donijelo je Odluku o davanju koncesije za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/07, URBROJ: 2117/01-09-19-01, temeljem koje je PALMI PLUS obrt za usluge nosača, vl. Dubravka Ivelja, Vinogradarska 40, 20236 Nova Mokošica, dodijeljena koncesija za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), kao komunalne djelatnosti od lokalnog značaja, s 4 elektrovučna prijevozna sredstva na 4 godine od dana potpisivanja ugovora.

Na temelju ovlaštenja i u skladu s odredbama gore navedene odluke Gradonačelnik Grada Dubrovnika zaključio je 15. studenog 2019. Ugovor o koncesiji za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/07, URBROJ: 2117/01-01-19-5, s koncesionarom PALMA PLUS obrt za usluge nosača, vl. Dubravka Ivelja. Ugovor je zaključen za razdoblje od 15. studenog 2019. do 15. studenog 2023.

Na temelju službenih bilješki Upravnog odjela za komunalne djelatnosti, promet i mjesnu samoupravu, Odsjeka za komunalno redarstvo, od 23. lipnja i 11., 12., 13., 14., 15. i 18. srpnja 2022., utvrđeno je da koncesionar Palma Plus nije obavljao dodijeljenu koncesiju odnosno komunalnu djelatnost opskrbe trgovina i građana unutar Povijesne jezgre Grada Dubrovnika posebnim vozilima 23. lipnja 2022., kao i da je obustavio obavljanje koncesije od 9. srpnja 2022. pa nadalje, što nije u skladu s Odlukom o davanju koncesije i Ugovorom o koncesiji.

Navedeno je utvrđeno nadzorom prekrcajne zone na Pločama, izjavom vlasnika prodavaonice u povijesnoj jezgri da se dostava ne vrši, te na način da su komunalni redari u više navrata obišli pretovarnu zonu i područje povijesne jezgre gdje nisu zatekli opskrbu robom niti su na pretovarnoj zoni zatekli robu, djelatnike koncesionara ili da se obavlja pretovar.

Sukladno čl. 73. st. 3. Zakona o koncesijama (NN 69/17 i 107/20) koncesionar je prethodno dopisom Upravnog odjela za komunalne djelatnosti, promet i mjesnu samoupravu, KLASA: UP/I-363-01/19-01/07, URBROJ: 2117-1-03-22-9 od 11. srpnja 2022., a koji je koncesionar zaprimio 12. srpnja 2022., upozoren o namjeri davatelja koncesije da jednostrano raskine ugovor o koncesiji, upoznat je s postojanjem razloga za raskid ugovora te je pozvan pristupiti nadležnom upravnom odjelu 14. srpnja 2022. radi izjašnjavanja. Uz to koncesionaru je određeno da najkasnije dan nakon zaprimanja upozorenja otkloni razloge za raskid ugovora odnosno da nastavi kontinuirano obavljati dodijeljenu komunalnu djelatnost po pravilima struke u skladu s odredbama Ugovora o koncesiji i važećim zakonima, propisima, odlukama davatelja koncesije koje se odnose na uređenje komunalnog reda te na prometovanje pješačkim zonama kao i svim ostalim općim aktima davatelja koncesije.

Budući da uredno pozvani koncesionar nije pristupio 14. srpnja 2022. radi izjašnjavanja, a zbog ranije zakazanih obveza nadležni Upravni odjel nije mogao udovoljiti prijedlogu opunomoćenika za odgodu, na temelju čl. 73. st. 3. Zakona o koncesijama nadležni Upravni odjel je dopisom, KLASA: UP-I-363-01/19-01/07, URBROJ: 2117-1-03-22-11 od 14. srpnja 2022., ponovno koncesionara upoznao s povredama Ugovora o koncesiji, ostavljen mu je dodatni rok za izjašnjavanje o razlozima za raskid ugovora do 17. srpnja 2022., te mu je unatoč tome što je rok za otklanjanje razloga za raskid ugovora istekao 13. srpnja 2022., isti produljen do 17. srpnja 2022. kada je koncesionar najkasnije dužan nastaviti obavljanje koncesije, uz upozorenje da će davatelj koncesije raskinuti ugovor ako koncesionar ne otkloni razloge za raskid ugovora u danom roku.

Koncesionar se na navedeno očitovao 14. i 17. srpnja 2022., ali nije nastavio obavljati komunalnu djelatnost koja mu je koncesijom dodijeljena.

Ugovorom o koncesiji koncesionar je obvezan koncesiju obavljati po pravilima struke u skladu s odredbama ugovora i važećim zakonima, propisima, odlukama davatelja koncesije koje se odnose na uređenje komunalnog reda te na prometovanje pješačkim zonama kao i svim ostalim općim aktima davatelja koncesije.

Odluka o komunalnom redu („Službeni glasnik Grada Dubrovnika“ broj 12/20, 16/20, 1/21, 5/21, 16/21) odredbama od čl. 157. do 159. uređuje način korištenja pretovarne zone.

Grad Dubrovnik uredio je područje pretovarne zone na Pločama konceptualnom podjelom javne površine na prihvatno - pretovarnu zonu i otvaranje javne površine građanima i turistima. Koncesionari su prethodno obaviješteni o planiranim radnjama te im je tijekom trajanja radova, a i nakon završetka, u potpunosti omogućen rad.

Slijedom navedenog, iako je koncesionaru za vrijeme i nakon uređenja pretovarne zone omogućeno obavljanje koncesije, koncesionar je svojom krivnjom obustavio obavljanje komunalne djelatnosti.

Odredbom iz čl. 17. Ugovora o koncesiji propisano je da davatelj koncesije može jednostrano raskinuti ugovor ako koncesionar svojom krivnjom prestane obavljati komunalnu djelatnost.

Prije jednostranog raskida ugovora o koncesiji davatelj koncesije mora prethodno pisanim putem upozoriti koncesionara o takvoj svojoj namjeri te odrediti koncesionaru primjereni rok za otklanjanje razloga za raskid ugovora o koncesiji i za izjašnjavanje o tim razlozima sukladno čl. 17. st. 3. Ugovora o koncesiji i čl. 73. st. 3. Zakona o koncesijama.

Budući da je koncesionar svojom krivnjom prestao obavljati komunalnu djelatnost odnosno nije otklonio razloge za raskid ugovora do isteka ostavljenog roka, iako je na to pozivan dvaput, ispunjeni su uvjeti za raskid ugovora sukladno čl. 17. st. 4. Ugovora o koncesiji i čl. 73. st. 4. Zakona o koncesijama.

UPUTA O PRAVNOM LIJEKU:

Protiv ove Odluke ne može se izjaviti žalba, već se može pokrenuti upravni spor sukladno članku 77. a Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 123/17, 98/19 i 144/20).

KLASA: UP/I-363-01/19-01/07

URBROJ: 2117-1-09-22-16

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**98**

Na temelju članaka 70. i 73. Zakona o koncesijama („Narodne novine“, broj 69/17 i 107/20), članka 17. Ugovora o koncesiji za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/06, URBROJ: 2117/01-01-19-5 od 18. studenog 2019., i članka 39. Statuta Grada Dubrovnika („Službeni glasnik Grada Dubrovnika, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022, donijelo je

# O D L U K U

# o jednostranom raskidu Ugovora o koncesiji sklopljenog 18. studenog 2019. između Grada Dubrovnika i obrta MESNICE „T-BONE STEAK“ vl. Božo Pulić i Ugovora o prijenosu ugovora o koncesiji sklopljenog 1. prosinca 2020. između Grada Dubrovnika i T-BONE STEAK d.o.o.

I.

Ovom odlukom Grad Dubrovnik, kao davatelj koncesije, jednostrano raskida Ugovor o koncesiji za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/06, URBROJ: 2117/01-01-19-5, sklopljen 18. studenog 2019. između Grada Dubrovnika i obrta MESNICE „T-BONE STEAK“ vl. Božo Pulić, i Ugovor o prijenosu Ugovora o koncesiji za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/06, URBROJ: 2117/01-01-20-13, sklopljen 1. prosinca 2020. između Grada Dubrovnika i T-BONE STEAK d.o.o., radi povrede Ugovora o koncesiji.

II.

Grad Dubrovnik zadržava pravo na naplatu ugovornih kazni.

III.

S danom donošenja ove odluke prestaju važiti Odluka o davanju koncesije za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/06, URBROJ: 2117/01-09-19-01 od 23. rujna 2019., i Odluka o davanju suglasnosti na prijenos koncesije, KLASA: UP/I-363-01/19-01/06, URBROJ: 2117/01-09-20-11 od 16. studenog 2020.

IV.

Ova odluka stupa na snagu prvog dana od dana objave u „Službenom glasniku Grada Dubrovnika“.

Obrazloženje

Gradsko vijeće Grada Dubrovnika dana 23. rujna 2019. donijelo je Odluku o davanju koncesije za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/06, URBROJ: 2117/01-09-19-01, temeljem koje je obrtu MESNICE „T-BONE STEAK“ vl. Božo Pulić, Obala Stjepana Radića 26 A, Dubrovnik, dodijeljena koncesija za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), kao komunalne djelatnosti od lokalnog značaja, s 4 elektrovučna prijevozna sredstva na 4 godine od dana potpisivanja ugovora.

Na temelju ovlaštenja i u skladu s odredbama gore navedene odluke Gradonačelnik Grada Dubrovnika zaključio je 18. studenog 2019. Ugovor o koncesiji za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/06, URBROJ: 2117/01-01-19-5, s obrtom MESNICE „T-BONE STEAK“ vl. Božo Pulić. Ugovor je zaključen za razdoblje od 18. studenog 2019. do 18. studenog 2023.

Gradsko vijeće Grada Dubrovnika dana 16. studenog 2020. donijelo je Odluku o davanju suglasnosti na prijenos koncesije, KLASA: UP/I-363-01/19-01/06, URBROJ: 2117/01-09-20-11, kojom je utvrđeno da je Grad Dubrovnik suglasan na prijenos Ugovora o koncesiji s obrta MESNICE „T-BONE STEAK“ vl. Božo Pulić na trgovačko društvo T-BONE STEAK d.o.o. iz Dubrovnika, Mata Vodopića 12/E, OIB 29218727443, s danom sklapanja Ugovora o prijenosu.

Na temelju ovlaštenja i u skladu s odredbama gore navedene odluke Gradonačelnik Grada Dubrovnika zaključio je 1. prosinca 2020. Ugovor o prijenosu Ugovora o koncesiji za obavljanje komunalne djelatnosti opskrbe trgovina i građana unutar Povijesne jezgre Grada Dubrovnika posebnim vozilima (elektrovučna prijevozna sredstva), KLASA: UP/I-363-01/19-01/06, URBROJ: 2117/01-01-20-13, kojim je utvrđeno da je obrt MESNICE „T-BONE STEAK“ vl. Božo Pulić promijenio pravni oblik obavljanja poduzetničke djelatnosti na način da sada svoju djelatnost obavlja pod trgovačkim društvom T-BONE STEAK d.o.o. iz Dubrovnika, te su stranke suglasne da se sva prava i obveze utvrđene osnovnim Ugovorom o koncesiji prenose na trgovačko društvo T-BONE STEAK d.o.o. iz Dubrovnika, dok ostale odredbe osnovnog Ugovora o koncesiji ostaju nepromijenjene.

Koncesionar T-BONE STEAK d.o.o. iz Dubrovnika je tri puta u godinu dana postupio suprotno odredbama Odluke o komunalnom redu i to: 16. lipnja 2021. (postupanje suprotno čl. 159. st. 3. Odluke o komunalnom redu), 23. ožujka 2022. (postupanje suprotno čl. 158. st. 3. Odluke o komunalnom redu) i 6. lipnja 2022. (postupanje suprotno čl. 171. st. 3. Odluke o komunalnom redu), a o čemu su sastavljene službene bilješke Upravnog odjela za komunalne djelatnosti, promet i mjesnu samoupravu, Odsjeka za komunalno redarstvo, i na temelju kojih su izdani obavezni prekršajni nalozi.

Na temelju službenih bilješki Upravnog odjela za komunalne djelatnosti, promet i mjesnu samoupravu, Odsjeka za komunalno redarstvo, od 23. lipnja i 11., 12., 13., 14., 15. i 18. srpnja 2022., utvrđeno je da koncesionar T-BONE STEAK d.o.o. nije obavljao dodijeljenu koncesiju odnosno komunalnu djelatnost opskrbe trgovina i građana unutar Povijesne jezgre Grada Dubrovnika posebnim vozilima 23. lipnja 2022., kao i da je obustavio obavljanje koncesije od 9. srpnja 2022. pa nadalje, što nije u skladu s Odlukom o davanju koncesije, Ugovorom o koncesiji, kao ni Odlukom o davanju suglasnosti na prijenos koncesije i Ugovorom o prijenosu koncesije.

Neobavljanje dodijeljene komunalne djelatnosti je utvrđeno nadzorom prekrcajne zone na Pločama, izjavom vlasnika prodavaonice u povijesnoj jezgri da se dostava ne vrši, te na način da su komunalni redari u više navrata obišli pretovarnu zonu i područje povijesne jezgre gdje nisu zatekli opskrbu robom niti su na pretovarnoj zoni zatekli robu, djelatnike koncesionara ili da se obavlja pretovar.

Sukladno čl. 73. st. 3. Zakona o koncesijama (NN 69/17 i 107/20) koncesionar je prethodno dopisom Upravnog odjela za komunalne djelatnosti, promet i mjesnu samoupravu, KLASA: UP/I-363-01/19-01/06, URBROJ: 2117-1-03-22-19 od 11. srpnja 2022., a koji je koncesionar zaprimio 12. srpnja 2022., upozoren o namjeri davatelja koncesije da jednostrano raskine ugovor o koncesiji, upoznat je s postojanjem razloga za raskid ugovora te je pozvan pristupiti nadležnom Upravnom odjelu 14. srpnja 2022. radi izjašnjavanja. Uz to koncesionaru je određeno da najkasnije dan nakon zaprimanja upozorenja otkloni razloge za raskid ugovora odnosno da nastavi kontinuirano obavljati dodijeljenu komunalnu djelatnost po pravilima struke u skladu s odredbama Ugovora o koncesiji i važećim zakonima, propisima, odlukama davatelja koncesije koje se odnose na uređenje komunalnog reda te na prometovanje pješačkim zonama kao i svim ostalim općim aktima davatelja koncesije.

Budući da uredno pozvani koncesionar nije pristupio 14. srpnja 2022. radi izjašnjavanja, a zbog ranije zakazanih obveza nadležni Upravni odjel nije mogao udovoljiti prijedlogu opunomoćenika za odgodu, na temelju čl. 73. st. 3. Zakona o koncesijama nadležni Upravni odjel je dopisom, KLASA: UP/I-363-01/19-01/06, URBROJ: 2117-1-03-22-21 od 14. srpnja 2022., ponovno koncesionara upoznao s povredama Ugovora o koncesiji, ostavljen mu je dodatni rok za izjašnjavanje o razlozima za raskid ugovora do 17. srpnja 2022., te mu je unatoč tome što je rok za otklanjanje razloga za raskid ugovora istekao 13. srpnja 2022., isti produljen do 17. srpnja 2022. kada je koncesionar najkasnije dužan nastaviti obavljanje koncesije, uz upozorenje da će davatelj koncesije raskinuti ugovor ako koncesionar ne otkloni razloge za raskid ugovora u danom roku.

Koncesionar se na navedeno očitovao 14. i 17. srpnja 2022., ali nije nastavio obavljati komunalnu djelatnost koja mu je koncesijom dodijeljena.

Ugovorom o koncesiji koncesionar je obvezan koncesiju obavljati po pravilima struke u skladu s odredbama ugovora i važećim zakonima, propisima, odlukama davatelja koncesije koje se odnose na uređenje komunalnog reda te na prometovanje pješačkim zonama kao i svim ostalim općim aktima davatelja koncesije.

Odluka o komunalnom redu (Službeni glasnik Grada Dubrovnika broj 12/20, 16/20, 1/21, 5/21, 16/21) odredbama od čl. 157. do 159. uređuje način korištenja pretovarne zone.

Grad Dubrovnik uredio je područje pretovarne zone na Pločama konceptualnom podjelom javne površine na prihvatno - pretovarnu zonu i otvaranje javne površine građanima i turistima. Koncesionari su prethodno obaviješteni o planiranim radnjama te im je tijekom trajanja radova, a i nakon završetka istih, u potpunosti omogućen rad.

Slijedom navedenog, iako je koncesionaru za vrijeme i nakon uređenja pretovarne zone omogućeno obavljanje koncesije, koncesionar je svojom krivnjom obustavio obavljanje komunalne djelatnosti.

Odredbom iz čl. 17. Ugovora o koncesiji propisano je da davatelj koncesije može jednostrano raskinuti ugovor ako koncesionar svojom krivnjom prestane obavljati komunalnu djelatnost, kao i u slučaju ako koncesionar tri puta u godini prekrši odredbe odluke kojom se uređuje komunalni red ili drugih općih akata Grada Dubrovnika koje se odnose na predmet koncesije.

Prije jednostranog raskida ugovora o koncesiji davatelj koncesije mora prethodno pisanim putem upozoriti koncesionara o takvoj svojoj namjeri te odrediti koncesionaru primjereni rok za otklanjanje razloga za raskid ugovora o koncesiji i za izjašnjavanje o tim razlozima sukladno čl. 17. st. 3. Ugovora o koncesiji i čl. 73. st. 3. Zakona o koncesijama.

Budući da je koncesionar tri puta u godinu dana postupio suprotno odredbama Odluke o komunalnom redu te da je svojom krivnjom prestao obavljati komunalnu djelatnost odnosno nije otklonio razloge za raskid ugovora do isteka ostavljenog roka, iako je na to pozivan dvaput, ispunjeni su uvjeti za raskid ugovora sukladno čl. 17. st. 4. Ugovora o koncesiji i čl. 73. st. 4. Zakona o koncesijama.

UPUTA O PRAVNOM LIJEKU:

Protiv ove Odluke ne može se izjaviti žalba, već se može pokrenuti upravni spor sukladno članku 77. a Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 123/17, 98/19 i 144/20).

KLASA: UP/I-363-01/19-01/06

URBROJ: 2117-1-09-22-26

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**99**

Na temelju članka 67. stavka 1. Zakona o komunalnom gospodarstvu ("Narodne novine", broj 68/18, 110/18 i 32/20) i članka 39. Statuta Grada Dubrovnika ("Službeni glasnik Grada Dubrovnika", broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**Izmjene i dopune**

**Programa građenja komunalne infrastrukture za 2022. godinu**

Članak 1.

U Programu građenja komunalne infrastrukture za 2022. godinu („Službeni glasnik Grada Dubrovnika“, broj 22/21, 3/22 ) članak 2. mijenja se i glasi:

Gradnja građevina komunalne infrastrukture koje će se graditi radi uređenja neuređenih dijelova građevinskog područja u ukupnom iznosu od 2.670.000,00 kuna, financirat će se iz: komunalnog doprinosa u iznosu od 200.000,00 kuna, proračunska sredstva u iznosu od 2.470.000,00 kuna kako slijedi:

1. **Nerazvrstane ceste**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | PROJEKTNA DOKUMENTACIJA  |  200.000,00  |
| 1.1. | Izvor financiranja: komunalni doprinos |  200.000,00  |
| 2. | CESTA NUNCIJATA |  270.000,00  |
| 2.1. | Izvor financiranja: proračunska sredstva |  270.000,00  |
|   |   |   |
| **3.** | **Sveukupno nerazvrstane ceste** |  **470.000,00**  |
| 3.1. | Sveukupno izvor financiranja: komunalni doprinos |  200.000,00  |
| 3.2. | Sveukupno izvor financiranja: proračunska sredstva |  270.000,00  |

1. PROJEKTNA DOKUMENTACIJA – priprema i izrada projektne dokumentacije kao preduvjet za početak građevinskih radova radi uređenja prometnica u neuređenim dijelovima građevinskog područja Grada Dubrovnika (UO za izgradnju i upravljanje projektima)
2. CESTA NUNCIJATA - izrada projektne dokumentacije spojne ceste od državne ceste D8 prema naselju Nuncijata – provedba arheoloških istraživanja, izrada projekta semaforizacije novog raskrižja. Predan zahtjev za lokacijsku dozvolu.
3. **Groblja**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | IZGRADNJA GROBLJA NA DUBCU |  2.200.000,00  |
| 1.1. | Izvor financiranja: proračunska sredstva |  2.200.000,00  |
|  |  |  |
| **2.** | **Sveukupno groblja** |  **2.200.000,00**  |
| 2.1. | Sveukupno izvor financiranja: proračunska sredstva |  2.200.000,00  |

1. IZGRADNJA GROBLJA NA DUBCU – Rashodi za građenje groblja su vezani za sufinanciranje, zajedno sa Općinom Župa dubrovačka, izgradnja groblja sa svim pratećim objektima i infrastrukturom.

Članak 2.

U Programu građenja komunalne infrastrukture za 2022. godinu (Službeni glasnik Grada Dubrovnika 22/21, 3/22 ) članak 3. mijenja se i glasi:

Gradnja građevina komunalne infrastrukture koje će se graditi u uređenim dijelovima građevinskog područja u ukupnom iznosu od 4.008.800,00 kuna, financirat će se iz: komunalnog doprinosa u iznosu od 365.800,00 kuna, proračunska sredstva u iznosu od 2.863.000,00 kuna, turistička pristojba u iznosu od 280.000,00 kuna te fondovi u iznosu od 500.000,00 kuna kako slijedi:

 **a) Nerazvrstane ceste**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | PROJEKTNA DOKUMENTACIJA  |  365.800,00  |
| 1.1. | Izvor financiranja: komunalni doprinos |  365.800,00  |
| 2. | PROMETNICA IZA ZGRADA - KINESKI ZID |  200.000,00  |
| 2.1. | Izvor financiranja: proračunska sredstva |  200.000,00  |
| 3. | PROJEKTNA DOKUMENTACIJA (UO za komunalne djelatnosti, promet i mjesnu samoupravu) |  400.000,00  |
| 3.1. | Izvor financiranja: proračunska sredstva |  400.000,00  |
| 4. | LEGALIZACIJA CESTA (UO za komunalne djelatnosti, promet i mjesnu samoupravu) |  500.000,00  |
| 4.1. | Izvor financiranja: proračunska sredstva |  500.000,00  |
| 5. | PROMETNE POVRŠINE (UO za komunalne djelatnosti, promet i mjesnu samoupravu) |  100.000,00  |
| 5.1. | Izvor financiranja: turistička pristojba |  100.000,00  |
| 6. | SEMAFORI (UO za komunalne djelatnosti, promet i mjesnu samoupravu) |  1.340.000,00  |
| 6.1. | Izvor financiranja: turistička pristojba |  130.000,00  |
| 6.2. | Izvor financiranja: proračunska sredstva |  710.000,00  |
| 6.3. | Izvor financiranja: fondovi |  500.000,00  |
| 7. | AUTOBUSNE ČEKAONICE (UO za komunalne djelatnosti, promet i mjesnu samoupravu) |  50.000,00  |
| 7.1. | Izvor financiranja: turistička pristojba |  50.000,00  |
|   |   |   |
| **8.** | **Sveukupno nerazvrstane ceste** |  **2.955.800,00**  |
| 8.1. | Sveukupno izvor financiranja: proračunska sredstva |  1.810.000,00  |
| 8.2. | Sveukupno izvor financiranja: komunalni doprinos |  365.800,00  |
| 8.3. | Sveukupno izvor financiranja: turistička pristojba |  280.000,00  |
| 8.4. | Sveukupno izvor financiranja: fondovi |  500.000,00  |

UO ZA IZGRADNJU I UPRAVLJANJE PROJEKTIMA

1. PROJEKTNA DOKUMENTACIJA – priprema i izrada projektne dokumentacije kao preduvjet za početak građevinskih radova radi uređenja prometnica i infrastrukturnih građevina u uređenim dijelovima građevinskog područja Grada Dubrovnika. (UO za izgradnju i upravljanje projektima )
2. PROMETNICA IZA ZGRADA – KINESKI ZID – izgradnja javne prometnice s uzdužnim parkiralištem na predjelu gradskog naselja Montovjerna. Izrađen je idejni projekt, te slijedi izrada glavnog projekta i geodetskog parcelacijskog elaborata.

UO ZA KOMUNALNE DJELATNOSTI, PROMET I MJESNU SAMOUPRAVU

1. PROJEKTNA DOKUMENTACIJA – priprema i izrada projektne dokumentacije kao preduvjet za početak radova tekućeg i pojačanog održavanja na prometnicama i javnim površinama Grada Dubrovnika koje je potrebno opremiti sa pripadajućom infrastrukturom.
2. LEGALIZACIJA CESTA – postupci uknjižbe cesta na području Grada Dubrovnika
3. PROMETNE POVRŠINE – nabava opreme na prometnim površinama
4. SEMAFORI – nabava opreme za semafore i semaforsku opremu
5. AUTOBUSNE ČEKAONICE – nabava i ugradnja novih čekaonica i nadstrešnica na autobusnim stajalištima

**b) Javne prometne površine na kojima nije dopušten promet motornih vozila**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | LEGALIZACIJA JAVNIH PROMETNIH POVRŠINA NA KOJIMA NIJE DOZVOLJEN PROMET MOTORNIM VOZILIMA (UO za komunalne djelatnosti, promet i mjesnu samoupravu) |  242.000,00  |
| 1.1. | Izvor financiranja: proračunska sredstva |  242.000,00  |
|   |   |   |
| **2.** | **Sveukupno javne površine na kojima nije dopušten promet motornih vozila** |  **242.000,00**  |
| 2.1. | Sveukupno izvor financiranja: proračunska sredstva |  242.000,00  |

UO ZA KOMUNALNE DJELATNOSTI, PROMET I MJESNU SAMOUPRAVU

1. LEGALIZACIJA JAVNIH PROMETNIH POVRŠINA NA KOJIMA NIJE DOZVOLJEN PROMET MOTORNIH VOZILA – postupci uknjižbe javnih prometnih površina na kojima nije dozvoljen promet motornim vozilima na području Grada Dubrovnika (UO za promet).

**c) Javne zelene površine**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | ULAGANJE U DJEČJA IGRALIŠTA |  10.000,00  |
| 1.1. | Izvor financiranja: proračunska sredstva |  10.000,00  |
| 2. | UREĐENJE JAVNIH POVRŠINA - STARA MOKOŠICA |  250.000,00  |
| 2.1. | Izvor financiranja: proračunska sredstva |  250.000,00  |
|  |  |  |
| **3.** | **Sveukupno javne zelene površine** |  **260.000,00**  |
| 3.1. | Sveukupno izvor financiranja: proračunska sredstva |  260.000,00  |

* 1. ULAGANJE U DJEČJA IGRALIŠTA - priprema dokumentacije, izgradnja, obnova i opremanje dječjih igrališta na području Grada Dubrovnika.
	2. UREĐENJE JAVNIH POVRŠINA – STARA MOKOŠICA – uređenje javnih površina u Staroj Mokošici – izrada rubnjaka, obloga pješačkih površina, skalina te manjih ogradnih zidova.
1. **Javna rasvjeta**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | JAVNA RASVJETA STARA MOKOŠICA |  151.000,00  |
| 1.1. | Izvor financiranja: proračunska sredstva |  151.000,00  |
| 2. | JAVNA RASVJETA LOPUD |  400.000,00  |
| 2.1. | Izvor financiranja: proračunska sredstva |  400.000,00  |
|   |   |   |
| **3.** | **Sveukupno javna rasvjeta** |  **551.000,00**  |
| 3.1. | Sveukupno izvor financiranja: proračunska sredstva |  551.000,00  |

1. JAVNA RASVJETA STARA MOKOŠICA – završetak rekonstrukcije i izgradnje javne rasvjete u Staroj Mokošici (Staro selo, Put uz more, Ulica Put od Osojnika).
2. JAVNA RASVJETA LOPUD – Ugradnja 31 solarne ulične svjetiljke s izvedbom betonskih temelja. Projekt sufinanciran od Ministarstva regionalnih razvoja i fondova EU.

 Članak 3.

U Programu građenja komunalne infrastrukture za 2022. godinu (Službeni glasnik Grada Dubrovnika 22/21, 3/22 ) članak 4. mijenja se i glasi:

Postojeće građevine komunalne infrastrukture koje će se rekonstruirati u ukupnom iznosu od 31.284.280,00 kuna, financirat će se iz: komunalnog doprinosa u iznosu od 1.140.000,00 kuna, fondova 12.027.000,00 kuna, proračunska sredstva u iznosu od 4.117.280,00 kuna, te kredit u iznosu od 14.000.000,00 kuna kako slijedi:

1. **Nerazvrstane ceste**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | CESTA GORNJA SELA |  200.000,00  |
| 1.1. | Izvor financiranja: proračunska sredstva |  200.000,00  |
| 2. | LAPADSKA OBALA |  15.244.280,00  |
| 2.1. | Izvor financiranja: fondovi |  12.027.000,00  |
| 2.2. | Izvor financiranja: proračunska sredstva |  3.217.280,00  |
| 3. | VATROGASNI DOM ZATON- REKONSTRUKCIJA KRIŽANJA |  700.000,00  |
| 3.1. | Izvor financiranja: komunalni doprinos |  330.000,00  |
| 3.2. | Izvor financiranja: proračunska sredstva |  370.000,00  |
|  |   |   |  |
| **4.** | **Sveukupno nerazvrstane ceste** |  **16.144.280,00**  |
| 4.1. | Sveukupno izvor financiranja: proračunska sredstva |  3.787.280,00  |
| 4.2. | Sveukupno izvor financiranja: fondovi |  12.027.000,00  |
| 4.3. | Sveukupno izvor financiranja: komunalni doprinosi |  330.000,00  |

1. CESTA GORNJA SELA - izrada projektne dokumentacije ceste kroz Gornja sela (1. dionica Kliševo - Mrčevo, te 2. dionica Mrčevo - Riđica).
2. LAPADSKA OBALA – Radovi rekonstrukcije i proširenja prometnice Lapadske obale sa infrastrukturom. Projekt obuhvaća prometnicu od lučice Batala do benzinske postaje „Ina“ i uključuje rekonstrukciju i proširenje prometnice s nogostupom, šetnicom, parkingom i zelenilom. Potpisan je Ugovor o dodjeli bespovratnih sredstava s Ministarstvom mora, prometa i infrastrukture i Središnjom agencijom za financiranje i ugovaranje programa i projekata Europske unije.
3. VATROGASNI DOM ZATON – REKONSTRUKCIJA KRIŽANJA - Rekonstrukcija cestovnog križanja na državnoj cesti D8. Potpisan Sporazum s Hrvatskim cestama o sufinanciranju izgradnje-rekonstrukcije istog. Proveden postupak nabave od strane Hrvatskih cesta i potpisan ugovor s izvođačem. Slijedi potpis Ugovora s Hrvatskim cestama o sufinanciranju navedenog.
4. **Javne prometne površine na kojima nije dopušten promet motornih vozila**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | SANACIJA OBALE RIJEKE DUBROVAČKE |  10.000,00  |
| 1.1. | Izvor financiranja: komunalni doprinos |  10.000,00  |
|  |  |  |
| **2.** | **Sveukupno javne površine na kojima nije dopušten promet motornih vozila** |  **10.000,00**  |
| 2.1. | Sveukupno izvor financiranja: komunalni doprinosi |  10.000,00  |

1. SANACIJA OBALE RIJEKE DUBROVAČKE – sanacija obale Rijeke Dubrovačke. Proširenje obale, izgradnja šetnice sa biciklističkom stazom i infrastrukturom.
2. **Javne zelene površine**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | PARK GRADAC |  800.000,00  |
| 1.1. | Izvor financiranja: komunalni doprinos |  800.000,00  |
| 2. | IGRALIŠTE KOMOLAC |  10.000,00  |
| 2.1. | Izvor financiranja: proračunska sredstva |  10.000,00  |
| 3. | IGRALIŠTE NA GORICI |  10.000,00  |
| 3.1. | Izvor financiranja: proračunska sredstva |  10.000,00  |
| 4. | PARK ISPOD PLATANE NA PILAMA |  10.000,00  |
| 4.1. | Izvor financiranja: proračunska sredstva |  10.000,00  |
| 5. | SPORTSKO IGRALIŠTE GIMNAZIJA DUBROVNIK |  300.000,00  |
| 5.1. | Izvor financiranja: proračunska sredstva |  300.000,00  |
|   |   |   |
| **6.** | **Sveukupno javne zelene površine**  |  **1.130.000,00**  |
| 6.1. | Sveukupno izvor financiranja: proračunska sredstva |  330.000,00  |
| 6.2. | Sveukupno izvor financiranja: komunalni doprinos |  800.000,00  |

1. PARK GRADAC – Projektantske usluge za rekonstrukciju Parka Gradac i krajobraze arhitekture.
2. IGRALIŠTE KOMOLAC – rekonstrukcija dječjeg i sportskog igrališta u Komolcu.
3. IGRALIŠTE NA GORICI – rekonstrukcija postojećeg igrališta dodatnim sadržajima i poboljšanje postojećih.
4. PARK ISPOD PLATANE NA PILAMA – projektno rješenje obuhvaća krajobrazno uređenje platoa platane s otvorenim prostorom za druženje i odmor, izgradnju javnog sanitarnog čvora i uređenje javnog parkirališta za mopede.
5. SPORTSKO IGRALIŠTE GIMNAZIJA DUBROVNIK – rekonstrukcija i sanacija podloge postojećeg igrališta

**d) Javna rasvjeta**

|  |  |  |
| --- | --- | --- |
| Red.br. | Naziv projekta | Iznos u kunama |
| 1. | MODERNIZACIJA JAVNE RASVJETE  | 14.000.000,00  |
| 1.1. | Izvor financiranja: kredit | 14.000.000,00 |
|  |  |  |
| **2.** | **Sveukupno javna rasvjeta** |  **14.000.000,00**  |
| 2.1. | Sveukupno izvor financiranja: kredit | 14.000.000,00 |

1. MODERNIZACIJA JAVNE RASVJETE - Projekt modernizacije sustava javne rasvjete Grada Dubrovnika vršiti će se na širem području Grada te će obuhvatiti 3755 zastarjelih rasvjetnih tijela koja će se zamijeniti visoko efikasnim LED svjetiljkama koje povećavaju energetsku učinkovitost sustava.

Članak 4.

U Programu građenja komunalne infrastrukture za 2022. godinu (Službeni glasnik Grada Dubrovnika 22/21, 3/22 ) članak 6. mijenja se i glasi:

Ukupna sredstva za ostvarivanje ovoga Programa utvrđuju se u iznosu od 37.973.080,00 kuna.

Članak 5.

Ovaj Program stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/21-09/14

URBROJ: 2117-1-09-22-09

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**100**

Na temelju članka 72. Zakona o komunalnom gospodarstvu („Narodne novine“, broj 68/18, 110/18 i 32/20) i članka 39. Statuta Grada Dubrovnika (“Službeni glasnik Grada Dubrovnika“, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

 **Izmjene i dopune**

**Programa održavanja komunalne infrastrukture u 2022. godini**

Članak 1.

U Programu održavanja komunalne infrastrukture u 2022. godini („Službeni glasnik Grada Dubrovnika“, broj 22/21) članak 1. mijenja se i glasi:

Ovim Programom održavanja komunalne infrastrukture u 2022. godini (u daljnjem tekstu: Program) u skladu s predvidivim i raspoloživim sredstvima i izvorima financiranja utvrđuje se:

* opis i opseg poslova održavanja komunalne infrastrukture s procjenom pojedinih troškova po djelatnostima u 2022. godini i
* iskaz financijskih sredstava potrebnih za ostvarivanje programa s naznakom izvora financiranja.

Ovaj Program obuhvaća:

1. održavanje nerazvrstanih cesta
2. održavanje javnih površina na kojima nije dopušten promet motornih vozila
3. održavanje građevina javne odvodnje oborinskih voda
4. održavanje javnih zelenih površina
5. održavanje građevina, uređaja i predmeta javne namjene
6. održavanje groblja
7. održavanje čistoće javnih površina
8. održavanje javne rasvjete.

Financiranje održavanja komunalne infrastrukture iz ovog Programa obavljat će se iz:

* komunalne naknade
* komunalnog doprinosa
* opći prihodi i primici
* naknade za uporabu pomorskog dobra
* ostalih prihoda za posebne namjene - Hrvatske vode
* ostale pomoći unutar općeg proračuna – Žuc
* turističke pristojbe.

Članak 2.

Članak 11. mijenja se i glasi:

Za radove iz članka 3. do 10. planirana su sredstva u proračunu Grada Dubrovnika u okviru programa: Organizacija i upravljanje javnim površinama: aktivnost - prometne površine, aktivnost-semafori, projekt most Ombla i to kako slijedi:

- Prometne površine ............................................................................. **9.000.000,00 kuna**

- Semafori .................................................................................................  **230.000,00 kuna**

-Most Ombla............................................................................................. **200.000,00 kuna**

**Obavljanje:** ......................................................................odabrani izvoditelji - prema ugovoru.

**Procjena troškova:** .................................................................................  **9.430.000,00** **kuna.**

Članak 3.

Članak 33. mijenja se i glasi:

Za radove iz članka 32. planirana su sredstva u proračunu Grada Dubrovnika u okviru programa: Groblja, javne fontane i satovi; aktivnost: groblja na užem području Grada te aktivnost: groblja na širem području Grada:

Groblja na užem području Grada ................................................................ 1.150.000,00 kuna

Groblja na širem području Grada ................................................................. 660.000,00 kuna

**Obavljanje:** .....................................................................................................Boninovo d.o.o**.**

**Procjena troškova:** ................................................................................... **1.810.000,00** **kuna**

Članak 4.

Članak 58. mijenja se i glasi:

**REKAPITULACIJA RASHODA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **OPIS RADOVA 2022. g.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Održavanje nerazvrstanih cesta 9.430.000,00

2. Održavanje javnih površina na kojima

 nije dopušten promet motornih vozila 3.038.000,00

3. Održavanje građevina javne odvodnje

 oborinskih voda 1.000.000,00

4. Održavanje javnih zelenih površina 12.200.000,00

5. Održavanje građevina, uređaja i predmeta javne namjene 930.000,00

6. Održavanje groblja 1.810.000,00

7. Održavanje čistoće javnih površina 11.380.000,00

8. Održavanje javne rasvjete 9.460.000,00

 **SVEUKUPNO: 49.248.000,00 kuna**

Članak 5.

Članak 59. mijenja se i glasi:

Financiranje radova iz članaka 3. do 62. u 2022. g. vršit će se iz slijedećih izvora:

1. Komunalna naknada ......................................................... **30.070.000,00 kuna**

2. Komunalni doprinos ..........................................................  **9.930.000,00 kuna**

3. Opći prihodi i primici ........................................................... **1.640.000,00 kuna**

4. Naknada za uporabu pomorskog dobra .............................. **3.038.000,00 kuna**

5. Ostali prihodi za posebne namjene - Hrv.vode........................ .**150.000,00 kuna**

6**.** Ostale pomoći unutar općeg proračuna - Žuc...................... **2.700.000,00 kuna**

7. Turističke pristojbe …………………………………………….. **1**.**720.000,00 kuna**

Članak 6.

Ove izmjene i dopune Programa održavanja komunalne infrastrukture u 2022. godini stupaju na snagu osmog dana od dana objave u „Službenom glasniku Grada Dubrovnika“.

KLASA: 363-01/21-03/03

URBROJ: 2117-1-09-22-06

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**101**

Na temelju članka 4. i 10. Zakona o državnim potporama (“Narodne novine”, broj 47/14 i 69/17) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnik na 13. Sjednici, održanoj 20. srpnja 2022., donijelo je

**Izmjene I dopune Programa**

**dodjele potpora male vrijednosti ženama poduzetnicama**

**na području grada Dubrovnika**

OPĆE ODREDBE

Članak 1.

U Programu dodjele potpore male vrijednosti ženama poduzetnicama na području grada Dubrovnika (“Službeni glasnik Grada Dubrovnika”, broj 3/19) u članku 4. stavak 1. podstavak 1. mijenja se i glasi:

* pozitivno posluju (sa izuzetkom gospodarskih 2020. i 2021. godine i gospodarskih subjekata koji su započeli s poslovanjem u tekućoj godini),

Članak 2.

U članku 6. stavak 3.”**Troškovi koji nisu prihvatljivi i koji se neće uzimati u obzir su slijedećI**”, dodaje se novi postavak koji glasi:

* ako su nastali prije početka tekuće godine u kojoj se provodi ovaj program,

Članak 3.

U članku 7. dodaje se stavak 6. koji glasi:

“Grad Dubrovnik zadržava pravo bez obrazloženja zatvoriti, obustaviti ili poništiti javni poziv iz ovog članka i prije donošenja odluke o odabiru i dodjeli sredstava potpora male vrijednosti ženama poduzetnicama na području Grada Dubrovnika bez odgovornosti prema podnositeljicama prijava.”

Članak 4.

U članku 10. stavku 2. podstavku 1. **DOKUMENTACIJA ZA TRGOVAČKA DRUŠTVA** točke 6. i 7. mijenjaju se i glase:

“6.preslika kompletnog Godišnjeg financijskog izvješća (GFI) za prethodne tri poslovne godine,

7.predugovori/ponude/predračuni/troškovnici za mjere za koje se traže sredstva potpore od početka tekuće godine provedbe ovog programa”,

U članku 10. stavku 2**.** podstavku **2. DOKUMENTACIJA ZA OBRTE** točke 7.i 8. mijenjaju se i glase:

“7. obrti koji posluju u sustavu poreza na dobit dostavljaju presliku kompletnog Godišnjeg financijskog izvještaja (GFI) za prethodne tri poslovne godine potvrđen od FINA-e, a obrti koji posluju u sustavu poreza na dohodak dostavljaju presliku ovjerene Prijave poreza na dohodak za prethodne tri poslovne godine,

8. predugovori/ponude/predračuni/troškovnici za mjere za koje se traže sredstva potpore od početka tekuće godine provedbe ovog programa”,

U članku10. stavku 2. podstavku 3. **DOKUMENTACIJA ZA OPG** točke 6. i 7.mijenjaju se i glase:

“6. presliku ovjerene prijave poreza na dohodak za prethodne tri poslovne godine,

7. predugovori/ponude/predračuni/troškovnici za mjere za koje se traže sredstva potpore od početka tekuće godine provedbe ovog programa”.

U članku 10. stavku 3.iza riječi vlasnice dodaju se riječi “i/ili njenog djeteta”.

U članku 10. stavku 5. briše se rečenica ”Uz prijavu podnositeljice su dužne dostaviti i drugu dokumentaciju određenu Javnim pozivom”.

Članak 5.

U članku 14. točki 2. pod b) mijenja se i glasi: IT i kreativne industrije,

Članak 6.

Ova izmjena i dopuna Programa stupa na snagu osmog dana od dana objave u “Službenom glasniku Grada Dubrovnika”.

KLASA: 301-01/22-02/02

URBROJ: 2117-1-09-22-03

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**102**

Na temelju članka 7. stavak 2. Odluke o uređenju prometa na području Grada Dubrovnika („Službeni glasnik Grada Dubrovnika“, broj 11/16 i 6/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**P r a v i l n i k**

**o prometovanju ulicom Branitelja Dubrovnika**

**u smjeru kretanja Boninovo - Pile**

Članak 1.

Ovim Pravilnikom uređuje se prometovanje motornim vozilima ulicom Branitelja Dubrovnika u smjeru kretanja Boninovo-Pile.

Prometovanje iz stavka 1. ovog članka dozvoljeno je isključivo:

* vozilima komunalnog linijskog prijevoza putnika,
* vozilima s dozvolom,
* vozilima s prednošću prolaska u skladu s odredbama posebnih propisa.

Članak 2.

Dozvolu iz članka 1. ovog Pravilnika izdaje Upravni odjel Grada Dubrovnika nadležan za promet (dalje u tekstu: dozvola).

Dozvola se izdaje za određeno vozilo i obvezno sadrži podatke o podnositelju zahtjeva, registracijsku oznaku, tip i model vozila te vremensko razdoblje važenja dozvole.

Članak 3.

Dozvola se izdaje na temelju podnesenog zahtjeva, a može se izdati za:

* službena vozila institucija od javnog interesa koje imaju sjedište na području Povijesne jezgre Grada Dubrovnika i lokacijama kojima se pristupa iz smjera kretanja Boninovo-Pile,
* autobuse koji prevoze putnike sa brodova na kružnim putovanjima iz Luke Gruž na Pile – koji ne uključuje izlet, a koja vozila udovoljavaju europskoj ekološkoj normi motornih vozila EURO 6.

Obrazac zahtjeva iz stavka 1. ovog članka čini sastavni dio ovog Pravilnika.

Pod pojmom Luke Gruž u smislu odredbi ovog Pravilnika smatra se lučko područje kao pomorsko dobro odnosno područje morske luke koje se pod posebnim propisima koristi za obavljanje lučke djelatnosti, a kojim upravlja Županijska lučka uprava Dubrovnik i u kojem je trećim osobama dopušten prijevoz i/ili obavljanje gospodarske djelatnosti isključivo temeljem koncesije odnosno odgovarajućeg odobrenja navedene Lučke uprave.

Članak 4.

Uz zahtjev za izdavanje dozvole iz članka 3. stavak 1. alineja 1. potrebno je dostaviti dokaz o pravnoj osnovi za korištenja vozila za koji se traži dozvola (prometna dozvola, ugovor i sl.).

Uz zahtjev za izdavanje dozvole iz članka 3. stavak 1. alineja 2. potrebno je priložiti dokaze iz kojih je vidljivo:

* ovlaštenje podnositelja zahtjeva za prijevoz putnika iz Luke Gruž na Pile (npr. ugovor o koncesiji sklopljen s Lučkom upravom Dubrovnik, pisani ugovor o obavljanju prijevoza putnika sa brodova na kružnim putovanjima iz Luke Gruž na Pile i sl.)
* postojanje pravne osnove korištenja vozila za koji se traži dozvola (prometna dozvola, ugovor i sl.),
* izjavu da će podnositelj zahtjeva na temelju izdane dozvole obavljati isključivo prijevoz putnika sa brodova na kružnim putovanjima iz Luke Gruž na Pile, a koji ne uključuje izlet,
* udovoljavanje europskoj ekološkoj normi motornih vozila EURO 6 (prometna dozvola).

Obrazac izjave iz stavka 2. alineje 3. ovog članka sastavni je dio Pravilnika.

Članak 5.

Izdana dozvola podrazumijeva neograničeno prometovanjeulicom Branitelja Dubrovnika

u smjeru kretanja Boninovo - Pile u razdoblju za koje je dozvola izdana.

Članak 6.

Dozvolom za vozila iz članka 3. stavak 1. alineja 2. odobrava se zaustavljanje na autobusnim stajalištima u ulici Branitelja Dubrovnika u smislu odredbi članka 25. stavak 4. Odluke o uređenju prometa na području Grada Dubrovnika („Službeni glasnik Grada Dubrovnika“ broj: 11/16. i 6/20.).

Članak 7.

Dozvola se izdaje s rokom važenja do datuma isteka ugovora iz članka 4. stavak 2. alineja 1., a najdulje do isteka kalendarske godine u kojoj se izdaje.

Podnositelj zahtjeva dužan je obavijestiti nadležni Upravni odjel Grada Dubrovnika o svakoj promjeni podataka na temelju kojih je dozvola izdana, u roku od 8 dana od dana promjene, pisanim ili elektroničkim putem.

U slučaju promjene podataka iz stavka 2. ovog članka izdaje se nova dozvola.

Ako Grad Dubrovnik na temelju vlastitih saznanja, izvješća inspekcije cestovnog prometa, drugih nadležnih tijela ili na temelju podataka koje dostavi podnositelj zahtjeva utvrdi da:

* su promijenjene okolnosti ili je otpala osnova na temelju koje je dozvola izdana,
* je dozvola izdana na temelju netočnih ili neistinitih podataka

dozvola će se staviti van snage.

Članak 8.

Komunalni i prometni redari u skladu sa svojim ovlaštenjima, temeljem pozitivnih propisa, nadziru pravilnu primjenu odredbi Pravilnika.

Na temelju utvrđenja službene osobe Grada Dubrovnika kako se izdana dozvola ne koristi u skladu s odredbama ovog Pravilnika izdana dozvola će se staviti van snage.

Članak 9.

Ovaj pravilnik stupa na snagu prvog dana od dana objave u „Službenom glasniku Grada Dubrovnika“.

KLASA: 363-01/20-09/04

URBROJ: 2117-1-09-22-07

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**103**

Na temelju odredbe članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 172. Odluke o komunalnom redu („Službeni glasnik Grada Dubrovnika“, broj 12/20, 16/20, 1/21, 5/21 i 16/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**Pravilnik o izmjenama Pravilnika**

**o naknadama za prometovanje prijevoznim sredstvima**

 **unutar pješačkih zona na području Grada Dubrovnika**

Članak 1.

U Pravilniku o naknadama za prometovanje prijevoznim sredstvima unutar pješačkih zona na području Grada Dubrovnika (“Službeni glasnik Grada Dubrovnika”, broj 14/20., i 25/21.) u članku 2. dodaje se novi podstavak c) koji glasi:

“c) Za prometovanje motornim vozilima, radnim strojevima i traktorima najveće dopuštene mase do 3500 kg, s tim da masa vozila ne smije prelaziti 2000 kg Šetalištem Nika I Meda Pucića:

JEDNOKRATNO PROMETOVANJE

|  |  |  |  |
| --- | --- | --- | --- |
| vrijeme (sati) | dnevno (kuna) | mjesečno (kuna) | tromjesečno (kuna) |
| od 5:00-9:00 | 250,00 | 1.500,00 | 3.000,00 |

VIŠEKRATNO PROMETOVANJE

|  |  |  |  |
| --- | --- | --- | --- |
| vrijeme (sati) | dnevno (kuna) | mjesečno (kuna) | tromjesečno (kuna) |
| od 5:00-9:00 | 1.500,00 | 30.000,00 | 60.000,00 |

Članak 2.

U članku 4. stavku 1. dodaje se nova točka 12. koja glasi:

“Osoba koja posjeduje parkirališno mjesto na Šetalištu Nika i Meda Pucića.”

U stavku 4. riječi: “Povijesnoj gradskoj jezgri i Šetalištem Kralja Zvonimira” zamjenjuju se riječima: Povijesnoj gradskoj jezgri, Šetalištem Kralja Zvonimira i Šetalištem Nika i Meda Pucića”.

Članak 3.

U članku 5. riječi: “Upravni odjel za promet” zamjenjuju se riječima: “upravni odjel nadležan za promet”.

Članak 4.

Ovaj pravilnik stupa na snagu osmog dana od dana objave u “Službenom glasniku Grada Dubrovnika”.

KLASA: 363-01/20-09/22

URBROJ: 2117-1-09-22-11

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**104**

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17, 98/19, 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**P r a v i l n i k**

**o sufinanciranju nabave udžbenika učenicima srednjih škola**

**s područja Grada Dubrovnika**

Članak 1.

Ovim Pravilnikom utvrđuju se uvjeti, postupak i način ostvarivanja prava na sufinanciranje nabave udžbenika učenicima srednjih škola s područja Grada Dubrovnika.

Riječi i pojmovi koji se koriste u ovom Pravilniku, a koji imaju rodno značenje, odnose se jednako na muški i ženski rod bez obzira u kojem su rodu navedeni.

Članak 2.

Pravo na sufinanciranje nabave udžbenika mogu ostvariti redoviti učenici srednjih škola čiji roditelji (oba roditelja ili jedan roditelj ako se radi o samohranom roditelju ili jednoroditeljskoj obitelji) imaju prebivalište na području Grada Dubrovnika najmanje šest mjeseci prije podnošenja zahtjeva uz uvjet da:

* potječu iz obitelji koja prima dječji doplatak ili
* potječu iz obitelji s troje i više djece koja su predškolskog uzrasta ili su na redovitom školovanju.

Članak 3.

Korisnici naknade sukladno ovom Pravilniku ne mogu biti učenici koji ostvaruju pravo na sufinanciranje nabave udžbenika temeljem drugih zakona i propisa.

Članak 4.

Nabava udžbenika sufinancira se u iznosu stvarnog troška, a najviše do 1.000,00 kuna, uz predočenje računa za kupnju udžbenika te preostale potrebne dokumentacije koja se prilaže Zahtjevu za ostvarivanje prava na sufinanciranje nabave udžbenika učenicima srednjih škola.

Članak 5.

Zahtjev za sufinanciranje nabave udžbenika učenicima srednjih škola temeljem ovog Pravilnika dostavlja se na obrascu koji se može preuzeti u Upravnom odjelu za obrazovanje, šport, socijalnu skrb i civilno društvo ili na mrežnim stranicama Grada Dubrovnika.

Zahtjev iz stavka 1. ovog članka podnosi roditelj/skrbnik ili punoljetni učenik najkasnije do 31. listopada tekuće godine.

Nepravodobno podneseni zahtjevi neće se razmatrati.

Članak 6.

Uz ispunjen obrazac Zahtjeva za ostvarivanje prava na sufinanciranje nabave udžbenika učenicima srednjih škola potrebno je priložiti:

1. uvjerenje o prebivalištu na području Grada Dubrovnika ili preslik osobne iskaznice (koja je izdana najmanje šest mjeseci prije podnošenja zahtjeva) sukladno članku 2. ovog Pravilnika,
2. potvrdu o redovitom pohađaju srednje škole na području Republike Hrvatske,
3. račun za kupnju udžbenika,
4. za jednoroditeljske/samohrane obitelji: dokaz o razvodu ili poništenju braka / dokaz o pokrenutom postupku razvoda ili poništenja braka / smrtni list,
5. za obitelji koje primaju dječji doplatak: rješenje Hrvatskog zavoda za mirovinsko osiguranje o priznavanju prava na dječji doplatak,
6. za obitelji s troje i više djece: izjava o zajedničkom kućanstvu uz dokaze (za maloljetnu djecu rodni listovi ili potvrde o školovanju, a za punoljetnu djecu potvrde o redovitom školovanju).

Isprave pobrojane u prednjem stavku radi donošenja pravilnog i zakonitog rješenja o ostvarivanju prava na sufinanciranje nabave udžbenika učenicima srednjih škola dostavljaju se u izvorniku ili u preslici uz predočenje izvornika.

Upravni odjel za obrazovanje, šport, socijalnu skrb i civilno društvo Grada Dubrovnika može provjeravati osobne podatke korisnika i članova obitelji te zatražiti dodatnu dokumentaciju ukoliko za to postoji potreba uz pisanu suglasnost korisnika.

Upravni odjel rješenjem odlučuje o ostvarivanju prava na sufinanciranje nabave udžbenika učenicima srednjih škola u roku od 60 dana od dana podnošenja urednog zahtjeva.

Na donošenje rješenja primjenjuju se odredbe Zakona o općem upravnom postupku.

Članak 7.

Žalba na rješenje doneseno temeljem ovog Pravilnika podnosi se nadležnom upravnom tijelu Dubrovačko-neretvanske županije u roku od 15 dana od primitka rješenja putem Upravnog odjela za obrazovanje, šport, socijalnu skrb i civilno društvo Grada Dubrovnika.

Članak 8.

Stupanjem na snagu ovog Pravilnika prestaje važiti Pravilnik o sufinanciranju nabave udžbenika učenicima/cama srednjih škola („Službeni glasnik Grada Dubrovnika“, 15/17).

 Članak 9.

Ovaj pravilnik stupa na snagu osmog dana od dana objave u „Službenom glasniku Grada Dubrovnika“.

KLASA: 602-01/22-02/03

URBROJ: 2117-1-09-22-03

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**105**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**Pravilnik o izmjenama Pravilnika**

**o financiranju obrazovnih materijala učenicima osnovnih škola**

**Grada Dubrovnika**

Članak 1.

U Pravilniku o financiranju obrazovnih materijala učenicima osnovnih škola Grada Dubrovnika („Službeni glasnik Grada Dubrovnika“, broj 6/19) članak 2. mijenja se i glasi:

„Obrazovni materijali u smislu ovog Pravilnika su radne bilježnice bez dodatnog pribora koje su potrebne učenicima za svladavanje nastavnog plana i programa.“

Članak 2.

Ovaj pravilnik stupa na snagu osmog dana od dana objave u „Službenom glasniku Grada Dubrovnika“.

KLASA: 602-01/22-02/04

URBROJ: 2117-1-09-22-03

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**106**

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)) i članka 39. Statuta Grada Dubrovnika ("Službeni glasnik Grada Dubrovnika", broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**Z A K LJ U Č A K**

1. Prihvaća se tekst Aneksa 1 Ugovora o kreditu broj 5119900277 između društva UTD RAGUSA d.d., Dubrovnik, Iva Vojnovića 31, OIB: 95795253523 i ERSTE&STEIERMÄRKISCHE BANK d.d., Rijeka, Jadranski trg 3a, OIB: 23057039320.
2. Tekst Aneksa 1 Ugovora o kreditu broj 511990277 iz točke 1. čini sastavni dio ovog Zaključka.
3. Ovaj zaključak stupa na snagu danom donošenja, a objaviti će se u „Službenom glasniku Grada Dubrovnika“.

Obrazloženje:

Dana 29.03.2022. između Erste&Steiermarkische Bank d.d., Rijeka, Jadranski trg 3a, OIB: 23057039320 (dalje u tekstu: Banka) i korisnika kredita UTD Ragusa d.d., Dubrovnik, Iva Vojnovića 31, OIB: 95795253523 (dalje u tekstu: UTD Ragusa d.d.) sklopljen je Ugovor o kreditu broj 5119900277 na iznos od 10.201.000,00 EUR protuvrijednost u kunama obračunata po srednjem tečaju Hrvatske narodne banke na dan puštanja Kredita u tečaj (dalje u tekstu: Osnovni ugovor).

Dana 05.07.2022. godine dostavljen je društvu UTD Ragusa d.d. Aneks broj 1 Ugovora o kreditu broj 5119900277 (dalje u tekstu: Aneks broj 1).

Aneksom broj 1 mijenjaju se rokovi u članku 13. stavku 10. Osnovnog ugovora tj. mijenjaju alineje (iii), (iv), (ix), (x), (xi) i (xii) zbog usklađivanja procjena/revizija procjene vrijednosti nekretnina sa Zakonom o procjeni vrijednosti nekretnina (NN br. 78/15) i uputama Procjeniteljskog povjerenstva Grada Dubrovnika.

Slijedom navedenog odlučeno je kao u izreci ovoga Zaključka.

KLASA: 301-01/22-02/03

URBROJ: 2117-1-09-22-08

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**107**

Na temelju članka 35. Zakona o lokalnoj i (područnoj) regionalnoj samoupravi („Narodne novine“ broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)) članka 39. Statuta Grada Dubrovnika („Službeni glasnik Grada Dubrovnika“ broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**Z A K LJ U Č A K**

1. Utvrđuje se da su sukladno Planu upravljanja svjetskim dobrom UNESCO-a „Starim gradom Dubrovnikom“ (u daljnjem tekstu: Plan)članovi Upravnog odbora u Upravljačkoj komisiji za provođenje Plana izabrani po funkciji koju obnašaju u sljedećem sastavu:
* Nina Obuljen Koržinek - ministrica kulture i medija RH
* Mato Franković – gradonačelnik Grada Dubrovnika
* Nikola Dobroslavić – župan Dubrovačko-neretvanske županije
* Marin Krstulović – predsjednik Gradskog kotara Grad
* Ana Žuvela – predstavnica udruga civilnog društva
1. Imenuju se članovi Izvršnog odbora u Upravljačkoj komisiji za provođenje Plana u sljedećem sastavu:
* Bruno Diklić – predstavnik Ministarstva kulture i medija RH, Kontakt točke za svjetska kulturna dobra UNESCO-a
* Antun Baće – predstavnik Ministarstva kulture i medija RH, Konzervatorskog odjela u Dubrovniku
* Anita Korda – predstavnica Grada Dubrovnika, Upravnog odjela za poslove gradonačelnika
* Mihaela Skurić – predstavnica Zavoda za obnovu Dubrovnika
* Marina Oreb – predstavnica Zavoda za prostorno uređenje Dubrovačko-neretvanske županije
* Nikolina Grković – predstavnica Javne ustanove Rezervat Lokrum
* Nebojša Stojčić – predstavnik Sveučilišta u Dubrovniku
* Mara Kolić Pustić – predstavnica Gradskog kotara Grad
* Katarina Doršner - predstavnica Gradskog kotara Pile-Kono
* Petra Marčinko - predstavnica Gradskog kotara Ploče iza Grada
* Marijana Manenica – predstavnica preostalog kontaktnog područja, gradskih kotareva Gruž, Lapad i Montovjerna
* Vedran Kosović – predstavnik udruga civilnog društva
* Jelica Čučević – predstavnica privatnog sektora
1. Upravni odbor dužan se sastajati minimalno dva puta godišnje, a Izvršni odbor dužan je sastajati se minimalno šest puta godišnje, od čega minimalno dva sastanka moraju biti zajednička s Upravnim odborom.
2. Izvršni odbor dužan je izraditi prijedlog financijskog plana potrebnog za provedbu Plana te za svoj rad podnositi izvješća Upravnom odboru.
3. Koordinaciju aktivnosti i održavanja sastanaka Upravnog i Izvršnog odbora provodit će Zavod za obnovu Dubrovnika kao glavni koordinator u provedbi Plana.

KLASA: 612-08/22-01/03

URBROJ: 2117-1-09-22-06

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**108**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15 i 37/21), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**Z A K L J U Č A K**

Članak 1.

Imenuje se Povjerenstvo za ocjenjivanje projekata udruga u području urbanizma i prostornog planiranja od interesa za Grad Dubrovnik za 2022. godinu (u daljnjem tekstu: Povjerenstvo) u sastavu:

1. Lovel Giunio
2. Ursula Siništaj,
3. Matko Vrtma.

Članak 2.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18,11/19, 14/21);
* izrada prijedloga odluke o odobravanju, neodobravanju financijskih sredstava za programe, projekte i manifestacije i
* druge zadaće propisane poslovnikom Povjerenstva.

Članak 3.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 4.

Administrativno – tehničke poslove za Povjerenstvo obavlja Upravni odjel za urbanizam, prostorno planiranje i zaštitu okoliša Grada Dubrovnika.

Članak 5.

Ovaj zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 350-01/22-01/11

URBROJ: 2117-1-09-22-05

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**109**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15, 37/21), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 13. sjednici, održanoj 20. srpnja 2022., donijelo je

**Z A K L J U Č A K**

Članak 1.

Imenuje se Povjerenstvo za ocjenjivanje projekata udruga u području zaštite okoliša i prirode od interesa za Grad Dubrovnik za 2022. godinu (u daljnjem tekstu: Povjerenstvo) u sastavu:

* + 1. Erna Raguž – Lučić,
		2. Anja Marković,
		3. Nenad Antolović.

Članak 2.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18,11/19, 14/21);
* izrada prijedloga odluke o odobravanju, neodobravanju financijskih sredstava za programe, projekte i manifestacije i
* druge zadaće propisane poslovnikom Povjerenstva.

Članak 3.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 4.

Administrativno – tehničke poslove za Povjerenstvo obavlja Upravni odjel za urbanizam, prostorno planiranje i zaštitu okoliša Grada Dubrovnika.

Članak 5.

Ovaj zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 351-01/22-01/12

URBROJ: 2117-1-09-22-05

Dubrovnik, 20. srpnja 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**GRADONAČELNIK**

**110**

Na temelju članka 64. stavka 3. Zakona o zaštiti okoliša („Narodne novine", broj 80/13, 153/13, 78/15, 12/18 i 118/18), članka 31. stavka 4. Uredbe o strateškoj procjeni utjecaja strategije, plana i programa na okoliš („Narodne novine", broj 3/17) i članka 48. Statuta Grada Dubrovnika („Službeni glasnik Grada Dubrovnika“, broj 2/21), Gradonačelnik Grada Dubrovnika dana 6. srpnja 2022. donosi

**O D L U K U**

**kojom se utvrđuje da nije potrebno provesti stratešku procjenu utjecaja Izmjena i dopuna Urbanističkog plana uređenja „Gruški akvatorij” te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš**

**I.**

Upravni odjel za urbanizam, prostorno planiranje i zaštitu okoliša proveo je postupak Ocjene o potrebi strateške procjene utjecaja Izmjena i dopuna Urbanističkog plana uređenja „Gruški akvatorij” te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš (u daljnjem tekstu IDUPU „Gruški akvatorij“ te s tim u vezi IDPPUGD i IDGUPGD), sukladno Odluci o započinjanju postupka ocjene o potrebi strateške procjene utjecaja IDUPU „Gruški akvatorij“ te s tim u vezi IDPPUGD i IDGUPGD na okoliš KLASA: 351-01/22-01/04, URBROJ: 2117-1-01-22-19 od 10. svibnja 2022.

U postupku Ocjene o potrebi strateške procjene utvrđeno je da predmetne IDUPU „Gruški akvatorij“ te s tim u vezi IDPPUGD i IDGUPGD neće imati vjerojatno značajan utjecaj na okoliš na osnovu čega se utvrđuje da nije potrebno provesti stratešku procjenu utjecaja na okoliš.

**II.**

Razlozi za donošenje IDUPU „Gruški akvatorij“ te s tim u vezi IDPPUGD i IDGUPGD, ciljevi, programska polazišta te obuhvat plana utvrđeni su u Nacrtu odluke o izradi IDUPU „Gruški akvatorij“ te s tim u vezi IDPPUGD i IDGUPGD.

U članku 3. Nacrta odluke o izradi IDUPU „Gruški akvatorij“ te s tim u vezi IDPPUGD i IDGUPGD navedeni su sljedeći razlozi za donošenje Plana:

Nakon donošenja UPU-a „Gruški akvatorij“ izmijenile su se društveno-gospodarske okolnosti, te s tim u skladu stavovi i pomišljanja o realizaciji pojedinih zahvata unutar obuhvata UPU-a, iz čega proizlazi potreba redefiniranja pojedinih planskih postavki za predmetno područje.

Razlozi za pokretanje izrade IDUPU „Gruški akvatorij“ te s tim u vezi IDPPUGD i IDGUPGD su:

* usklađenje sa Zakonom,
* usklađenje obuhvata lučkog područja sukladno međunarodnim sigurnosnim propisima i ostalim posebnim propisima te radi operativnih razloga funkcioniranja luke,
* izmjene planskih rješenja i revidiranje uvjeta gradnje i uređenja lučkog područja luke osobitog (međunarodnog) gospodarskog značaja za Republiku Hrvatsku Luke Gruž, radi usklađenja sa strateškim dokumentima Grada Dubrovnika (Integrirana strateška podloga za razvoj na području Grada Dubrovnika, Integrirani gradski projekt Gruž-Grad, Urbanistički elaborat održivog razvoja Grada Dubrovnika u funkciji poboljšanja urbane mobilnosti, Idejno urbanističko-arhitektonsko rješenje Rive u Gružu) te strateškim planovima razvoja Luke Gruž,
* revidiranje lokacije postojećih lučkih komunalnih sadržaja unutar zone 4 – trajektna i teretna luka (zone prema UPU-u „Gruški akvatorij“) za privremeno skladištenje odvojeno prikupljenih komponenata otpada do predaje ovlašteniku,
* omogućavanje realizacije više zasebnih zahvata u prostoru kao jedinstvene složene funkcionalne cjeline na području zone 6 – Terminal za brodove na kružnim putovanjima, 7 – Centralna garažno-poslovna građevina i 8 – Autobusni kolodvor (zone prema UPU-u „Gruški akvatorij“),
* redefiniranje namjena površina te izmjena uvjeta gradnje i uređenja na području zone 9 – zona „Porat“, 10 – Auditorij i 12 – „ex TUP“ (zone prema UPU-u „Gruški akvatorij“),
* izmjene planskih mjera zaštite u svrhu provedbe infrastrukturnih i drugih projekata s potencijalom iskorištavanja EU fondova (područje od benzinske postaje „INA“ na Orsanu do kraja zahvata na zapadu – kuća Mladinov),
* revizija obuhvata lučkog područja unutar granice zahvata u prostoru F1 – Luka posebne namjene Marina Gruž – centralni dio,
* revidiranje komunalne i prometne infrastrukture kao i prometa u mirovanju u PPU-u Grada Dubrovnika, GUP-u Grada Dubrovnika i UPU-u „Gruški akvatorij”, uzimajući u obzir promijenjene uvjete funkcioniranja luke i u međuvremenu izvedene projekte rekonstrukcije prometne i druge infrastrukture, a u cilju poboljšanja infrastrukturnih i drugih uvjeta,
* ispravak tehničkih pogrešaka.

Ciljevi i programska polazišta su dani u članku 6., Nacrta odluke o izradi IDUPU „Gruški akvatorij“ te s tim u vezi IDPPUGD i IDGUPGD, a to su:

* usklađenje sa Zakonom,
* omogućavanje realizacije planiranih sadržaja i osiguranje kvalitetnijeg i sigurnijeg funkcioniranja istih,
* propisivanje detaljnih uvjeta za uređenje, unaprjeđenje i zaštitu prostora luke osobitog (međunarodnog) gospodarskog značaja za Republiku Hrvatsku Luke Gruž kao i njenog kontaktnog područja,
* usklađenje s međunarodnim sigurnosnim propisima,
* usklađenje obuhvata lučkog područja,
* redefiniranje planskih rješenja prometa i prometa u mirovanju te ostalih infrastrukturnih sustava,
* osiguranje planskih preduvjeta za realizaciju više zasebnih zahvata u prostoru kao jedinstvene složene funkcionalne cjeline na području zone Terminala za brodove na kružnim putovanjima, Centralne garažno-poslovne građevine i Autobusnog kolodvora, a koji su od strateške važnosti za Grad Dubrovnik i jugoistočnu Europu,
* izmjena planskih rješenja kako bi se stvorili preduvjeti za omogućavanje realizacije infrastrukturnih i drugih projekata s potencijalom iskorištavanja EU fondova,
* dugoročna održivost i povećanje sigurnosti prometnog sustava na području Grada Dubrovnika, povećanje konkurentnosti javnog gradskog prijevoza te smanjenje utjecaja prometnog sustava na klimatske promjene i okoliš,
* poboljšanje infrastrukturnih uvjeta,
* poštivanje i očuvanje svih prostornih posebnosti gruškog zaljeva u cjelini.

Posebni ciljevi i programska polazišta sadržani su u potrebi stvaranja novog urbanog identiteta područja obuhvata u kojem novoplanirane zgrade lučkih i komunalnih sadržaja moraju predstavljati arhitektonsko-urbanistički doprinos području Gruškog zaljeva te pronalaženje rješenja kvalitetne integracije svih prisutnih oblika prometa.

Izmjene i dopune čiji su razlozi navedeni u 2. stavku ovog članka te ciljevi i programska polazišta u prethodnom stavku ovoga članka, jedine su izmjene i dopune koje će se provesti IDUPU „Gruški akvatorij“ te s tim u vezi IDPPUGD i IDGUPGD pa se zahtjevi i primjedbe izvan ovako utvrđenog opsega neće razmatrati, niti će se mijenjati druga rješenja u tekstualnom i grafičkom dijelu predmetnih planova.

**III.**

U cilju utvrđivanja vjerojatno značajnog utjecaja na okoliš Upravni odjel za urbanizam, prostorno planiranje i zaštitu okoliša zatražio je mišljenja tijela određenih posebnim propisima, a navedenim u Prilogu I. ove Odluke. Zaprimljena su slijedeća mišljenja:

* Dubrovačko-neretvanska županija, Upravni odjel za zaštitu okoliša i komunalne poslove (KLASA:351-01/22-01/13, URBROJ:2117-09/2-22-10, od 23. svibnja 2022.) daje mišljenje da za planirane IDUPU „Gruški akvatorij“ te s tim u vezi IDPPUGD i IDGUPGD nije potrebno provesti stratešku procjenu utjecaja na okoliš. Sagledavajući obuhvat i razloge, za izradu te ostale podatke navedene u dostavljenom Nacrtu Odluke o izradi IDUPU „Gruški akvatorij“ te s tim u vezi IDPPUGD i IDGUPGD, Odluci o započinjanju postupka ocjene o potrebi strateške procjene utjecaja IDUPU „Gruški akvatorij“, IDPPUGD i IDGUPGD na okoliš, popunjenom obrascu iz priloga II. Uredbe te Obrazloženju prijedloga odluke o izradi IDUPU „Gruški akvatorij“ te s tim u vezi IDPPUGD i IDGUPGD, razmatrajući mogući utjecaj planskih izmjena na sastavnice okoliša mišljenja su da će se ugradnjom mjera zaštite proizašlih iz analiza stručnih studija navedenih u članku 7. Nacrta Odluke o izradi IDUPU „Gruški akvatorij“ te s tim u vezi IDPPUGD i IDGUPGD, kao i mjera zaštite iz postupka procjene utjecaja na svjetsku baštinu (HIA) za lučko područje u sklopu luke osobitog međunarodnog gospodarskog značaja za Republiku Hrvatsku – Luku Gruž unaprijediti planska rješenja s ciljem zaštite kulturne baštine i kulturnog krajobraza područja Gruškog akvatorija te da se prenamijenom prostora TUP-a u javnu i društvenu namjenu i izmjenama planskih rješenja prometa i prometa u mirovanju ne može očekivati negativan utjecaj na kvalitetu života građana. Također su mišljenja da mjestimično proširenje lučkog područja zone F1 – Luka posebne namjene Marina Gruž – centralni dio, uzduž postojeće granice istog, kako je predloženo u prijedlogu Ministarstva mora, prometa i infrastrukture (KLASA: 342-01/12-01/96, URBROJ:530-03-2-1-1-22-129 od 8. travnja) nemože proizvesti značajan negativan utjecaj na okoliš u odnosu na odredbe važećeg plana.
* Zavod za prostorno uređenje Dubrovačko-neretvanske županije (KLASA:350-03/22-01/02, URBROJ:2117/1-21/01-22-4, zaprimljeno 8. lipnja 2022.) smatra da je potrebno provesti stratešku procjenu utjecaja na okoliš IDUPU „Gruški akvatorij“ te s tim u vezi IDPPUGD i IDGUPGD jer se u odluci o izradi navode strateški dokumenti za područje Grada Dubrovnika koji će se uzeti u obzir prilikom izrade predmetnih izmjena i dopuna i koji, donose prometna rješenja za koje smatraju da je potrebna izrada Strateške procjene utjecaja na okoliš. Također navode da IDUPU „Gruški akvatorij“ te s tim u vezi IDPPUGD i IDGUPGD obuhvaćaju revidiranje prometa i prometa u mirovanju te ostale infrastrukturne sustave, izmjenu planskih rješenja kako bi se stvorili preduvjeti za omogućavanje realizacije infrastrukturnih i drugih projekata s potencijalom iskorištavanja EU fondova te revizija obuhvata lučkog područja F1- Luka posebne namjene Marina Gruž-centralni dio koji nisu bili obuhvaćeni Strateškom studijom utjecaja na okoliš za Izmjene i dopune prostornog plana županije.
* Dubrovačko-neretvanska županija, Upravni odjel za prostorno uređenje i gradnju (KLASA:350-01/22-10/000167, URBROJ:2117-23-1/8-22-0002, zaprimljeno 10. lipnja 2022.) daje mišljenje da su temeljem dostavljenog zahtjeva zatražili mišljenje Zavoda za prostorno uređenje Dubrovačko-neretvanske županije koje nam je dostavljeno pod KLASA:350-03/22-01/02, URBROJ:2117/1—21/01-22-4 od 7. lipnja 2022.
* Hrvatske vode, Vodnogospodarski odjel za slivove južnog Jadrana (KLASA:351-02/22-01/0000071, URBROJ:374-24-1-22-4, zaprimljeno 27. lipnja 2022.) koje su dale mišljenje kako prilikom izrade Izmjena i dopuna predmetnog plana nema potrebe za provedbom procedure strateške procjene utjecaja na okoliš uz poštivanje propisanih smjernica za njihovu izradu kao i do sada prihvaćenih rješenja za korištenje voda i zaštitu površinskih i podzemnih voda te priobalnog mora prema važećem PP Dubrovačko-neretvanske županije.

Također je važno naglasiti da je već proveden postupak ocjene o potrebi strateške procjene utjecaja na okoliš na temelju je Odluke o započinjanju postupka ocjene o potrebi strateške procjene utjecaja Izmjena i dopuna Urbanističkog plana uređenja „Gruški akvatorij” te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš KLASA:351-01/22-01/04, URBROJ:2117-1-01-22-04 od 16. veljače 2022. u kojem je donesena Odluka kojom se utvrđuje da nije potrebno provesti stratešku procjenu utjecaja Izmjena i dopuna Urbanističkog plana uređenja „Gruški akvatorij” te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš KLASA:351-01/22-01/04, URBROJ:2117-1-01-22-14 od 20. travnja 2022. U provedenom postupku nije bila uključena izmjena lučkog područja luke posebne namjene – luke nautičkog turizma „Marina Gruž“, koja je naknadno uvrštena u obrazloženje Odluke i to temeljem Prijedloga Ministarstva mora, prometa i infrastrukture, Uprave za pomorstvo.

**IV.**

Odluka kojom se utvrđuje da nije potrebno provesti stratešku procjenu utjecaja IDUPU „Gruški akvatorij“ te s tim u vezi IDPPUGD i IDGUPGD na okoliš, donesena je na temelju procjene mogućih značajnih utjecaja Plana na okoliš, kao i na temelju pribavljenih mišljenja.

Naime, unutar predloženih izmjena i dopuna nalaze se već izgrađeni sadržaji i konzumirani prostori koje je potrebno uskladiti sa strateškim razvojnim dokumentima Grada Dubrovnika te strateškim planovima razvoja Luke Gruž.

Specifičnost predmetnih izmjena na lučkom području odnosi se na lučke funkcije i djelatnosti koje se obavljaju unutar predmetnog obuhvata, a koje je potrebno urbanističko-arhitektonski uskladiti kako sa sklopom postojeće i povijesne izgradnje u pozadini tako i s novoplaniranom izgradnjom na vizualno istaknutom mjestu uz operativnu obalu unutar lučkog područja.

Temeljem Prijedloga Ministarstva mora, prometa i infrastrukture, Uprave za pomorstvo o izmjeni lučkog područja luke posebne namjene – luke nautičkog turizma „Marina Gruž“ potrebno je revidirati obuhvat lučkog područja F1 – Luka posebne namjene Marina Gruž – centralni dio.

Zbog operativnih razloga sukladno međunarodnim sigurnosnim propisima potrebno je proširiti operativnu obalu na način da se izmjesti obvezni građevinski pravac, odnosno udaljenost planiranih građevina od obalne linije.

Predmet izrade IDUPU „Gruški akvatorij“ te s tim u vezi IDPPUGD i IDGUPGD obuhvaćen je Konzervatorskom podlogom za kontaktnu zonu svjetskog dobra Starog grada Dubrovnika koju je izradilo Ministarstvo kulture i medija u rujnu 2020. godine. Konzervatorskom podlogom su dane smjernice za planiranje predmetnog područja te se uvjetuje izrada Procjene utjecaja na svjetsku baštinu (HIA) za lučko područje u sklopu luke osobitog (međunarodnog) gospodarskog značaja za Republiku Hrvatsku - Luka Gruž. Integracijom navedene podloge u IDUPU „Gruški akvatorij“ te s tim u vezi IDPPUGD i IDGUPGD unaprijediti će se planska rješenja s ciljem zaštite kulturne baštine i kulturnog krajobraza područja Gruškog akvatorija.

Također integracijom prometnih studija i izmjenama u prometnom sustavu povećati će se sigurnosti prometa, unaprijediti kvaliteta života građana, a i kvaliteta turističke ponude.

Obuhvat plana se ne nalazi u području ekološke mreže niti unutar zaštićenih područja temeljem Zakona o zaštiti prirode („Narodne novine", broj 80/13, 15/18, 14/19 i 127/19) te nije bilo osnove za provedbu prethodne ocjene prihvatljivosti IDUPU „Gruški akvatorij“ te s tim u vezi IDPPUGD i IDGUPGD za ekološku mrežu.

Jednako tako, Upravni odjel za zaštitu okoliša i komunalne poslove Dubrovačko-neretvanske županije dostavio je mišljenje da za planiranu izradu IDUPU „Gruški akvatorij“ te s tim u vezi IDPPUGD i IDGUPGD nije potrebno provesti postupak strateške procjene utjecaja na okoliš.

Mišljenje da je za planiranu izradu IDUPU „Gruški akvatorij“ te s tim u vezi IDPPUGD i IDGUPGD potrebno provesti stratešku procjenu utjecaja na okoliš dao je Zavod za prostorno uređenje Dubrovačko-neretvanske županije s obzirom na planirana prometna rješenja koja nisu konkretno vidljiva iz Nacrta odluke o izradi IDUPU „Gruški akvatorij“ te s tim u vezi IDPPUGD i IDGUPGD, izmjenu planskih rješenja kako bi se stvorili preduvjeti za omogućavanje realizacije infrastrukturnih i drugih projekata s potencijalom iskorištavanja EU fondova te reviziju obuhvata lučkog područja F1- Luka posebne namjene Marina Gruž-centralni dio.

Prometna rješenja koja se planiraju izmijeniti pri izradi IDUPU „Gruški akvatorij“ te s tim u vezi IDPPUGD i IDGUPGD su usklađenje postojećeg izvedenog stanja, odnosno uključenje dodatnih mogućnosti iz karte prometa kao jedine mogućnosti, reorganizacija prometnih tokova unutar luke prema sadašnjim potrebama i revidiranje broja parkirnih mjesta te ukidanje alternativne ceste kroz povijesne vrtove temeljem mjera propisanih Konzervatorskom podlogom za buffer zonu te nisu razlogom za potrebu provođenja postupka strateške procjene utjecaja na okoliš IDUPU „Gruški akvatorij“ te s tim u vezi IDPPUGD i IDGUPGD.

Slijedom svega navedenog zaključeno je da uz planiranu ugradnju dodatnih mjera zaštite okoliša u provedbene odredbe planova, a posebno mjera očuvanja krajobraznih vrijednosti, kao i mjera zaštite i očuvanja kulturne baštine i kulturnog krajobraza nije potrebno provesti stratešku procjenu utjecaja na okoliš za planiranu izradu IDUPU „Gruški akvatorij“ te s tim u vezi IDPPUGD i IDGUPGD.

**V.**

Upravni odjel za urbanizam, prostorno planiranje i zaštitu okoliša će sukladno članku 160. Zakona o zaštiti okoliša i članku 5. Uredbe o informiranju javnosti i zainteresirane javnosti u pitanjima zaštite okoliša („Narodne novine“ broj 64/08 i 80/13) po donošenju ove Odluke o istoj informirati javnost putem mrežnih stranica Grada Dubrovnika.

**VI.**

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 351-01/22-01/04

URBROJ:2117-1-01-22-29

Dubrovnik, 6. srpnja 2022.

Gradonačelnik:

**Mato Franković, v. r.**

---------------------------------